
» Erdogan ji bo wergirtina xelata “Steiger Award" 17ê Adarê 
tê Almanyayê. Bi hezaran Kurd wê wî "pêşwazî" bikin. 

5 rojnameyan bikire û 
bilêtekê qezenc bike 


Nav û navnîşana we:. 


Telefona we:. 


5 kuponên ji 
hejmarên cûda 
yên Rûdawê bibire 
û ji vê navnîşanê 
re bişîne: 

Rûdaw Media GmbH 

- Tîrûpişk - 
Gutenbergstr 63 a 
50823 Köln / Almanya 


Newroza 
2012ê li Sixkê 
dest pê kir 


Newroza îsal li baja- 
rokê Sixkê yê ser Wanê 
dest pê kir. Roja lOê 
Adarê bi sedan kesên ku 
li ber avahiya BDPê ya 
Sixkê hatin cem hev, ji 
bo çareseriya pirsgirêka 
Kurd "Edî bes e, an 
azadî an azadî" qêriyan 
û Newroza 2012ê pîroz 
kirin. Gellek bajarên 
Ewropayê jî di nav de, li 
pirraniya bajar û baja- 
rokên herçar beşên Kur- 
distanê amadekarî ji bo 
Newrozê hatine kirin û 
tê çaverêkirin ku îsal bi 
taybetî li Bakur û Roja- 
vayê Kurdistanê Newroz 
bi tevlîbûnek mezin bê 
pîroz kirin. Newroz 
pîroz be. 


ENKS bi 

berpirsên 

Almanyayê 

re civiya 

J ©3 

Almanya 
serokkomarê 
xwe hildibijêre 

8 Kurd jî 
delegene c6 

Îsmaîl Beşîkçî: 

Ev sedsal 
dikare 
bibe bibara 
Kurdan 

Nav, navnîşan 
û telefona xwe 
ji bîr nekin 


Bi sponsoriya 

City Tower 
(Hewlêr) 



4 191631 701506 



Nûçe, raport û hevpeyvînên 
taybet. Herroj, 24 saetan. 


Rûdaw.net 


www.rudaw.eu 

info@rudaw.eu 

Newroza 
sala 
1992yê li 
Cizîrê: 
Berîvanê 
daye pê- 
şiya gel... 


Bêrîvan doh li 

/1 ■ /N A 1 A A 1 ■ 

Cizire bu, îro li 
her derê ye 

» Hêviya Berîvanê ew e ku ca- 
reke din li Cizîra Botanê New- 
rozê bi gelê xwe re pîroz bike. 


ellek kes dibe 
wiha bizanin ku 
ew êdî najî, lê ew 
dijî. Wê navê xwe 
bi herfên zêrîn li 
ser ezmanê Cizîra Botan û Kur- 
distanê nexişandin û bûye sem- 
bola sembola serhildana gelê 
Kurd. Ew bû baweriya jina Kurd 
ya ku nikaribû li hember nehe- 
qiya dewletê û civaka mêran serî 
rabike. Li ser jiyana wê fîlm hatin 
kişandin. Me Bêrîvana Cizîrî piştî 
20 salan li Ewropayê, li bajarekî 
îtalyayê dît; ew nikare here Ba- 
kurê Kurdistanê û niha li îtalyayê 
bo tendirustiya xwe tê tedawîki- 


Bêrîvana Cizîrê kî ye? 

Bêrîvan: Ez di sala 1974ê de li 
Cizîra Botanê hatime dinyayê. Ez 
ji malbatek qelebalix im ku em 9 
xwişk û bira bûn. Malbata min di 
aliyê aborî de gellekî xizan bû, 


gellek caran nan jî nebû ku em 
bixwin. Birayê min ê mezin li En- 
qereyê dixwend, ez û birayekî 
xwe jî li Cizîrê em diçûn dibis- 
tanê. 

Di Newroza 1992yê de hûn ji 
destê xwe birîndar bûbûn, we 
pûşî li destê xwe yê birîndar 
pêça û serkêşiya serhildana 
Newrozê dikir. Hûn dikarin 
hinek behsa wê demê bikin? 

Ew sal gellek dijwar bû, zordarî 
û bê adaletî di asta herî bilind de 
bû. Ti mafê gelê Kurd yê xwezayî 
nedihatin qebûl kirin. Jixwe berî 
wê jî ez carekê hatibûm girtin, îş- 
kenceya gellek dijwar li min kirin. 
Dema ez ji zindana Amedê hatim 
berdan, cejna Newrozê nêzîk bû, 
me amadekariya serhildanê kir. 
Armanca me ew bû em bimeşin û 
piştre Newrozê pîroz bikin. Wê 
rojê hemû kolanên Cizîrê ji aliyê 
tîmên taybet hatibûn dagirtin. Li 


serê her kolanê panzêr bicîh kiri- 
bun. Lê gel bi biryar bû kû cejna 
Newrozê pîroz bike. Di 21ê Adara 
sala 1992yê de gelê Cizîre di malê 
xwe de nema, hemû ji bo New- 
rozê derketin kolanan û meşiyan. 
Tîmên taybet ketin pêşiya me û li 
girseya gel gule barandin. Ew roj 
Cizîr bûbû wek roja hişrê, gellek 
nûnerên çapemeniyê ji Tirkiyeyê 
û cîhanê hatibûn Cizîre. Hêzên 
dewletê guh nedan çapemeniyê, 
li ber çavê rojnamevanan gule li 
ser gel barandin. Heta gule li ser 
rojnamevanan jî reşandin, nedi- 
hiştin wehşeta ku dikin kes pê bi- 
hese, ji xwe di encama gule- 
barandina tîmê taybet de rojna- 
mevan îzzet Kezer jî jiyana xwe ji 
dest da. Herwiha 17 çalakvanan 
jî jiyana xwe ji dest dan. Bi sedan 
kes birîndar bûn, ez jî birîndar 
bûm. Min destê xwe bi pûşiyekî 
girêda û destê xwe rakir û banga 
berxwedanê li gel kir. 


Di Newrozên berê de bi 
sedan kes jiyana xwe ji 
dest dan, lê niha bi 
sedhezaran kes 
Newrozê pîroz 
dikin. Bêrîvan dix- 
waze careke din 
Newrozê li ku 
pîroz bike? 

Ji bo van 
rojên bi heybet 
gellek berdêl 
hatin dayîn, 
tiştek bê ked 
nayê bi dest- 
xistin. Hêviya min a herî mezin 
ew e ku ez carek din li Cizîra 
Botan N ewroza xwe bi gelê wir re 
pîroz bikim û li wan kolanên ku 
şahîdiya qehremaniyê kirin, bige- 
rim. Destê dayîkên wir maç bikim 
û çavê wan zaroka biramîsim. Ez 
hêvîdarim ku wan rojan bibînim. 

Hevpeyvîn: Zelal Çelik 


Pirsa ku Emîne Erdogan giriyand 


Roboskêre 


Hêmin Xoşnaw 


P iştî derbasbûna 70 rojan di 
ser komkujiya Roboskê re, 
roja 6ê Adarê hevjîna Receb 
Tayyip Erdogan, Emîne Erdogan 
tevî cîgirê serokwezîr serdana 
gund kir, xelkê jî bi slogana "her çi- 
qasî dereng hatî, lê bixêr hatî” pêş- 
wazî lê kirin. 


Emîne Erdogan roja 6ê Adarê bi gir- 
tina tedbîrên eminî yên tund, Iigel cî- 
girê serokwezîr Beşîr Atalay û çend 
wezîrên din serdana deverê kir. 

Sedîq Silêman ku rîspiyekî gundê 
Roboskê ye û hatina Emîne Erdogan 
wek "berhema pêkutî û yekîtiya ke- 
sûkarên qurbaniyan bo dîtina ta- 
wanbaran” dibîne, derbarê armanca 
serdana Emîne Erdogan de got: "Ew 


bo sersaxiya xizmên qurbaniyan 
hat. Soz da ku tawanbar bên kifşki- 
rin û ew jî piştgiriya daxwaza xelkê 
bo dîtina tawanbaran dike. Wê dax- 
waza lêborînê kir ku dereng ser- 
dana xwe kir.” 

Xerîbe Urek, dergistiya Adem 
Ant ê 19 salî, ku di komkujiya Ro- 
boskê de jiyana xwe ji dest da, gi- 
rîngiya serdana Emîne Erdogan 
kêm kir û got: "Piştî ku serokwezîr 
dibêje 'lêborîn tune, ev kar bi qest 
nehatiye kirin', herwiha piştî 70 
rojan serdana jina serokwezîr bê 
wate ye.” Lê wê got ku hatina jina 
Erdogan bandorê li ser dosyayê 
dike: "Jina Erdogan dayik e, dibe ku 
ew ji yên din bêtir hest bi êş û ko- 
vanên dayikên şehîdan bike.” 

Atalay: Di demeke nêzîk de 
tawanbar tên kifşkirin 

Muxtarê Roboskê Haşim Enuc ji 
Rûdawê re ragihand: "Atalay ji me 


re got tawanbarên vê bûyerê, her kî 
bin, wê bên dadgehkirin. Lêpirsîn 
di qonaxa dawî de ye û di demeke 
nêzîk de tawanbar tên eşkerekirin.” 
Sedîq Silêman jî agahiyên bêtir ra- 
gihandin: "Atalay got ku tawanbar 
diyar in û tên girtin. Em nikarin bi 
carekê wan bigirin, fermandarên 
bilind yên leşkerî ne.” 

Piştî serdana Emîne Erdogan bo 
Roboskê, çend rojnameyên tirkî, 
bêyî ku nav bidin, behsa pirsa ji- 
neke Kurd bo Emîne Erdogan kirin. 
Ew jin di dema pêşwazîkirina 
Emîne Erdogan de pirsîbû, "eger 
hemû dinyayê bidin te, tê bi ney- 
nûka keça xwe Sumeye biguhe- 
rîne?" Emîne Erdogan bi vê 
pirsiyarê giriyabû. 

Felek Remezan, dayîka Erkan 
Encu, ji Rûdawê re ragihand ku wê 
ev pirsiyar ji Erdogan kir û got: 
"Min xwest bi wê bidim fêmkirin 
ku êş û kovanên me zêde ne, lê ber- 
siva min neda, xwe negirt û bi des- 
tên xwe xwest giriyê xwe veşêre.” 

» Roja xelatki- 
rinê wê Kurdên 
Almanyayê jî li 
Bochumê bin û 
wê xelatkirina 
Erdogan pro- 
testo bikin. 


Koln (Rûdaw) - Li bajarê Boc- 
humê li Almanyayê di 17ê Adarê 
de bo cara 8. kesayetiyên naskirî 
ji nav û derveyî Almanyayê bi xe- 
latên "Steiger Award" tên xelatki- 
rin. Lê vê carê, berovajî salên 
borî, xelatdayîn rastî eleqeyek 
mezin tê. Sedema ve yekê jî xelat- 
kirina serokwezîrê Tirk Recep 
Tayyip Erdogan e ku ji ber "hew- 
lên xwe yên ji bo demokratîzeki- 
rina Tirkiyeyê" hêjayî xelatê 
hatiye dîtin. Li hemberî xelatki- 
rina Erdogan heta niha gellek 
derdoran nerazîbûna xwe diyar 
kiriye, di nav wan de ji bilî Kurd û 
Ermenan, partiya almanî FDP jî 
nerazîbûna xwe li dijî vê biryara 
jûriyê diyar kir. Kurdên Alman- 
yayê jî wê bi xwepêşandaneke 
protestoyî di roja xelatdayînê de 
pêşwaziya Erdogan bikin û bir- 
yara jûriyê protesto bikin. 

Li gor jûriya xelata Steiger 


Erdogan ji bo hewldanên 
demokratîzekirina 
Tirkiyeyê tê xelatkirin 


Award, bi vê xelatê hurmet ji wan 
kesan re tê girtin ku bi xebata 
xwe ji bo bihevrejiyan, mirovayetî 
û toleransê derdikevin pêş. Der- 
barê sedemên hejayîdîtina Erdo- 
gan, jûriya xelata Steiger Award 
wiha dinivsîne: "Bi salan e ku rêz- 
dar serokwezîr Recep Tayyip Er- 
dogan di nav hewldanên 
veguheran- 
dina demo- v 
kratîk a ^ ' 
welatê xwe . 
de ye. Di van 
rojan de diyar 
dibe ku Tir- 
kiye li Rojhi- 
lata Navîn 
roleke mifteyî 
werdigire. Tirkiye di vir de xwedî 
roleke stratejîk a diyarker e. Hêza 
aborî ya Tirkiyeyê û rola wê nabe 
ku biçûk bê dîtin. Tirkiye jixwe 
êdî bûye hevpeymanekî giring yê 
Almanya û Ewropayê. Ji bo van 
hewldanan, lê weke nîşanek ji bo 
hevaltiya jiyandî ya almanî-tirkî, 
serokwezîr Erdogan di katego- 
riya "Ewropayê" de xelata Steiger 
Award werdigre." Gotara bixêrha- 
tin û radeskirina xelatê wê ji aliyê 
serokwezîrê Almanyayê yê berê 
Gerhard Schröder bê pêşkeşkirin. 



WlWj—I 


Polîs li benda 2000 
xwepêşanderên Kurd e 

Roja şemiyê (17ê Adarê) Kur- 
dên Almanyayê jî wê li bajarê Boc- 
humê bin û xelatkirina Erdogan 
protesto bikin. Li gor polîsên al- 
manî, ew çaverêyî derdorê 2000 
xwepêşanderên Kurd in. Gel- 
lek sazî û rêxistinên Kurdan 
banga tevlîbûna 
çalakiya li ^ 

ff' dijî Er- 
dogan 
kirine, 
nav wan 
de KOM- 
KAR jî heye. 
KOMKAR xe- 
latkirina Erdogan wek karekî ku 
"nayê qebûl kirin" bi navkir. Her- 
wiha di nameyek vekirî de ji bo 
kesên têkildarî xelatdayînê, çen- 
dîn akademisyen û siyasetmeda- 
rên alman yên ser bi partiya çep 
"Die Linke" banga di berçavder- 
baskirina biryara jûriyê û boykot- 
kirina merasima xelatdayînê 
dikin. 

Herwiha Navenda Şêwirmen- 
diyê ya Ermeniyan li Almanyayê jî 
bi tundî li dijî xelatdayîna Erdogan 


derket û bangî xelatgirên din yên 
"Steiger Award" kir ku ew li ser 
qebûlnekirina xelata xwe bifikirin. 
Navenda Şêwirmendiyê ya Erme- 
niyan herwiha eşkere kir ku ew jî 
wê tevlîxwepêşandanên li dijî Er- 
dogan bibin. Piştî bilindbûna pêla 
nerazîbûnê li dijîxelatkirina Erdo- 
gan, wiha dixuyê ku jûriya "Steiger 
Award" jî ji xelatkirina Erdogan êdî 
sar bûye û bi guman e. Nişanek vê 
yekê ew e ku di lîsteya destpêkê ya 
xelatgiran de ku 2ê Adarê li ser 
malpera Steiger Award hat belav- 
kirin, navê Erdogan weke kesekî 
naskirî di serê lîsteyê de bû. Lê van 
rojan edî navê Erdogan qet di lîs- 
teyê de derbas jî nabe, ji bo dîtina 
navê wî divê mirov di nava mal- 
perê de bikevê nava lêgerînê. 

Serokwezîra NRW 
tevlî merasimê nabê 

Di vê navberê de diyar bû ku 
serokwezîra herêma NRW Han- 
nelore Kraft (SPD), ku wê tevlî 
merasima xelatdayînê bibûye, wê 
tevlî merasimê nebe, bi sedema 
ku ewê ji bo hilbijartina serokko- 
marê Almanyayê herê Berlînê. 
Hilbijartina serokkomarê Alman- 
yayê di 18ê Adarê de ye, yanî ro- 
jekê piştî merasima xelatdayînê. 
Li şûna Hannelore Kraft tê çave- 
rêkirin ku wezîrê dadê yê herêma 
NRW Thomas Kutschaty (SPD) 
tevlî merasimê bibe, lê wî jî diyar 
kir ku ewê derbarê beşdarbûna 
xwe de bi Daîreya Serokwezîrtiyê 
re bişêwirê. Li gor agahiyên ji ça- 
pemeniya almanî, ji bilî hêzên 
ewlekariyê yên almanî, hêzên 
ewlekariyê yên tirk jî wê li cihê 
xelatdayînê amade bibin û ji ew- 
lekariya Erdogan berpirs bin. 



Şanda 


Derve ya Parlamentoya Almanyayê 


şan- 
Encûmena 

ya 

li Sûriyê 
(ENKS) ligel ber- 
pirsê Rojhilata Navîn yê Rêxistina 
Gelên di bin Gefê de (GfbV) Dr. 
Kemal Sîdo bi Komîteya Siyaseta 
Derve ya Parlemantoya Alman- 
yayê havdîtinek pêk anîn. Li ser 
navê ENKSê Dr. Kamîran Hacî 


Abdo û Birûsk Necar be şdarî 
hevdîtinê bûn. Ji Komîteya Siya- 
seta Derve ya Parlemantoya Al- 
manyayê jî serokê komîteyê Dr. 
Ruprecht Polenz (CDU), cîgirê se- 


rokê komîteyê Hans-Ulrich Klose 
(SPD), berdevka siyaseta dervê 
ya partiya Bûndnis 90/die Gru- 
nen xanim Kerstin Muller, ber- 
devkê siyasetê dervê yê FDP Dr. 
Rainer Stinner û Gûnter Gloser 
(SPD) beşdarî civînê bûn. Ji rêxis- 
tina GfbV jî Dr. Kemal Sîdo û Mar- 
lin Schulter di civînê de amade 
bûn. 

Di civîne de li ser rewşa Sûriyê 
û di şoreşa Sûriyê de rola Kurdan 
hat axaftin. Hevdîtin bi alîkariya 
GfbV pêk hat. 

Ji bo Rûdawê em bi endamê 
ENKSê yê Almanyayê Birûsk 


ENKS bi berpirsên 
Almanyayê re civiya 

» ENKSê ji hikûmeta Almanyaye xwest ku dema bi opozisyona 
Sûriyê re hevdîtin pêk tînin, opozîsyona kurdî ji bîr nekin. 


Necar re li ser hevdîtina navborî 
axivîn. Birûsk Necar berpirsê rê- 
xistina Ewropa yê Partiya Demo- 
krata Pêşverû ya Kurdî li Sûriyê 
(PDPKS) ye. 

Armanca vê hevdîtina di nav- 
bera ENKSê û Komîteya Siyaseta 
Derve ya Parlemantoya Alman- 
yayê çi bû? 

Bi vê hevdîtinê me dixwest em 
bidin naskirin ku Kurd jî wek 
hêzek opozîsyonê li Sûriyê çalak 
in û di bin navê ENKSê de li Sû- 
riyê xebata xwe dikin. Me bîr û 
baweriya ENKSê li ser rewşa ku 
îro Sûriye tê de derbas dibe û 
rola Kurdan di şoreşa gelê Sûriyê 
de ji wan re ronî kir. 

Polîtîkaya dewlet, hikûmet û 
partiyên Almanyayê li hemberî 
Sûriyê çi ye? 

Dîtina Hikûmeta Almanyayê di 


derheqê şoreşa gelê Sûriye de 
gellekî pozîtif e û ew amade ne 
ku alîkariya însanî ya gelê Sûriyê 
bikin. Gellek caran siyaseta 
derve ya Almanyayê ji Beşar al- 
Esed xwestin ku guh bide dax- 
wazên gelê Sûriyê û xwe ji 
desthilatiyê veki şînê. 

Polîtîkayek Almanyayê derheqê 
Kurdan de heye? 

Bi rastî ew hevdîtina me ne bi 
taybet li ser Kurdan û mafên wan 
yên rewa li Sûriyê bû, bêtir em li 
ser rewşa Sûriyê bi temamî axi- 
vîn. Lê wek em ji hevdîtinên berê 
dizanin, Almanya di gellek 
waran de piştgiriya mafên gelê 
Kurd li hemû parçeyên Kurdis- 
tanê dike. Têkiliya Hikûmeta Al- 
manyayê bi Hikûmeta Başûrê 
Kurdistanê re baş e. Herwiha Al- 
manya piştgiriya mafên hemû et- 
nîsîteyên li Sûriyê dike. 


Bêguman ew piştgiriya bidest- 
xistina mafên Kurdan jî dikin. 

Hûn konkret ji Hikûmeta Alman- 
yayê û welatên Yekîtiya Ewro- 
payê çi dixwazin.? 

Me ji hikûmeta Almanyayê 
xwest ku ew di derxistina birya- 
reke navnetewî ji bo alîkariya 
gelê Sûriyê de rola xwe bilîzin. Ji 
aliyê din me ji wan xwest ku gava 
bi opozîsyona Sûriyê re hevdîti- 
nan pêk tînin, opozîsyona kurdî ji 
bîr nekin. Hemû guftûgoyên ku li 
ser rewşa Sûriyê dibin, divê Kurd 
tê de hebîn, ji ber ku ji sedî 20ê ji 
gelê Sûriyê Kurd in û ENKS rêbe- 
riya wî beşî ji gele Sûriyê dike. 
Her wiha me ji wan xwest ku rê- 
yekê bibînin ji bo alîkariya însanî 
ji bo wan heremên ku rejîm te de 
şer dike û milet dikuje. 

Hevpeyvîn: Seyîdxan Kurij 




















4 


Kurdistan 

Berdevkê Lîsteya Birayetiyê, Derman Hecî Silêman: 


Mûsil di navbera Başûr 
û Rojavayê Kurdistanê 
de pirek e 


^ Li Mûsilê Kurd, Ereb, Turkmen û Xiris- 
tiyan dijîn. Pirraniya Kurdan li qezeyan, 
Ereb jî li navenda Mûsilê dijîn. 



D erman Hecî 
S i 1 ê m a n 
b erdevkê 
lîsteya Bi- 
rayetiyê 
(KDP) yê 
Parêzgeha 
Mûsilê ye. Ew û çend kesên din li 
ser vexwendina Komela Hevaltî- 
Bottrop hatine Almanyayê û dix- 
wazin li vir çavpêketinan pêk 
bînin û li ser rewşa siyasî ya 
îraqê, lê taybetî ya Mûsilê çend 
semîneran bidin. Ew herwiha 
hewldidin bi kesayetî û dezgehên 
sîvîl û yên fermî yên Kurd û Al- 
manan re têkiliyan deynin. 

Hûn dikarin li ser rewşa Mûsil ya 
niha me agahdar bikin? 

Rewşa îraqê ya giştî niha ne 
baş e. Bi taybetî rewşa Mûsil hin 
xirabtir e. Li Mûsilê kêşeya Kurd 
û Ereban heye. Lîsteya Ereban rê 
nedaye ku Kurd li îdareya parêz- 
gehê de tevlî biryar girtinê bibe. 
Hizmetguzariyên ku ji aliyê hikû- 
meta navendî ve tên pêkanîn, 
Kurd jê sûd nagrin. Heta niha 
Amerîka û hikûmeta navendî pirr 
caran hewl dane ku kêşeya nav- 
bera Ereban û Kurdan çareser 
bikin, lê heta niha kêşe nehatiye 
çareser kirin. Lîsteya Hedba dax- 
waz dike ku hêzên pêşmerge ji 
derûdorê Mûsilê werin kişandin, 
di şûna wan de hêzên asayişa hi- 
kûmeta navendî werin bicîh 
kirin. 

Bîrûbawerî, dîtin û bernameya 
Lîsteya Hedba çi ye? 

Ew ne partî ne, grûbek in. Ew 
naxwazin Kurd li îraqê xwediyê 
maf û azadiya xwe bin. Berna- 
meya xwe li ser dijayetîkirina 
Kurdan afirandine. Durişmên 
propagandaya hilbijartina Lîs- 
teya Hedbayê di hilbijartina borî 
de tenê yek hevok bû, ew jî" Der- 
xistina Kurdan ji Mûsil û derdora 
wê" bu. Ew dixwazin îraq vegere 
berê 2003. Bernameya wan wek 
bernameya Baas e, di nav wan de 
gellek kevnebaasî jî hene. Ew îra- 
qek unîter dixwazin, û dixwazin 
parezgehê Mûsil di bin kontrola 
hêzên asayiş yên îraqê de be. 

Serokê wan kî ye? Bi kîjan hêzên 
siyasî yên îraqê re têkiliyên wan 
hene? 


Serokê wan yê Mûsilê Esîl Nu- 
cefî ye. Ew birayê serokê parla- 
mentoya îraqê Usame Nucêfî ye. 
Usame Nucêfî endamê Lîsteya 
îraqiye ye. Ew Erebên sunî ne, 
pirraniya wan kevnebaasî ne û li 
dijî demokrasî û azadiyê ne. 

Di hilbijartina 2005ê de di mec- 
lîsa Parezgeha Mûsilê de gellek 
Kurd hebûn. Lê di hilbijartina 
2009ê de nîspeta Kurdan kêm 
bû, çima? 

Pirraniya Suniyên îraqê û kev- 
nebaasî nedixwestin sîstema nû 
li îraqê biserkeve, lewma di hilbi- 
jartinê 2005ê de li seranserê 
îraqê hilbijartin boykot kirin. Lê 
dîtin ku boykotkirina hilbijarti- 
nan pirr zirar dide wan û ji dest- 
hilatdariya îraqê ya giştî û 
îdareya parezgehan dûr ketin. Bi 
hêz tevlî hilbijartinên 2009ê bûn 
û di meclîsa Parezgeha Mûsilê de 
pirraniya kursiyan qezenc kirin. 

Gelo Mûsil ne bajarek Kurdistanî 
ye? 

Mûsil beriya şeş hezar salan 
hatiye avakirin. BGava Mûsil di 
sala 637ê de ji aliyê Mûsilmanan 
ve hat dagirkirin, Kurdên Mûsilê 
ji bajar derketin, xwe berbi çiya 
ve kişandin. Pirraniya Kurdên 
Mûsilê Êzidî bûn. Di navbera Kur- 
dan û Ereban şerên olî derketin. 
Pirraniya Kurdan li qeza, nahiye 
û gundan dijin. Li Mûsilê Ereb, 
Kurd, Turkmen û Xiristiyan dijin. 

Rewşa demografîk ya Mûsilê 
çawa ye? 

Şeş qezayên Mûsilê hene. Ji 
wan sê qeza, Şengal, Şêxan û Mex- 
mur pirraniya wan Kurd in. Hin 
qezayên din hene ku ji Misilma- 
nan, Êzidiyan û Xiristiyanan pêk 
tên. Li gundên derûdorê Mûsilê 
Kurdên Şebek jî hene. Mezintirîn 
qezaya Mûsilê Telafer e. Pirraniya 
runiştvanên Telafer Turkmen in. 
Li navenda Mûsilê Ereb, Kurd, 
Turkmen û Xiristiyan dijîn. Lê 
pirraniya runiştvanên navenda 
Mûsilê Ereb in. Hejmara runiştva- 
nên Mûsilê sê mîlyon e û hejmara 
Kurdan yek milyon e. 

Hinek stratejîstên Kurd dibêjin, 
Mûsil di navbera Kurdistana 
Başûr û Rojava de pirek e û ji bo 
Kurdan cihek stratejîk e. Lê gava 


Derman Hecî Silêman 


Hem hikûmeta îraqê 
hem jîya Sûriyê dix- 
westin herdu aliyê 
sînor ji Kurdan paqij 
bikin. 


Mûsil di destê Ereban de be, ni- 
kare rola xwe bilîze. 

Rast e Mûsil pire ye navbera 
her du parçeyên Kurdistanê de û 
ji bo demên dahatî rola Mûsil pirr 
girîng e. îdareya nahiyê û qeza- 
yên wan di destê Kurdan de ye, 
ne di destê desthilatdariya Parez- 
geha Mûsilê de ye. Plan hebûn ku 
Kurdan ji wir derxînin. Hem dest- 
hilatdariya îraqê hem jî ya Sûriyê 
dixwestin her du aliyên sînor ji 
Kurdan paqij bikin, lê nekarîn. 
Eger li Sûriyê rejîm bê guheran- 
din Kurdên herdu parçeyan bi hê- 
sanî dikarin pêwendiyên xwe pêk 
bînin. 

Di salên dawî de li îraqê pirra- 
niya kiryarên terorîstî li Mûsilê 
pêk tên û pirranî qurban ji Kur- 
dên êzidî ne. Çima? 

Partiya Baasê berê li Mûsilê bi 
hêz bû. Piştî rûxandina rejîmê li 


Mûsilê paşmayiyên leşkerên 
îraqê û partiya Baasê bi hêz bûn. 
Wan hertim hewl didan ku rejîma 
berê paş ve vegere. ji ber îdeolo- 
jiya wan Kurd û Xiristiyan hertim 
bûn qurbanî. Helbet rola hin fak- 
torên derveyî jî hene. Mûsil li ser 
sînorê Suriyêye, ji ber wê ji bi hê- 
sanî alîkarî tê ji bo grûbên tero- 
rîst. Ji ber ku Mûsil ji aliyê 
demografîk ve ji cîhêk pirrnetewî 
û pirralî ye, grûben terorîst dix- 
wazin gelên din birevînin. 

Leşkerên Amerîkî çûn. Rewşa 
Mûsilê niha çawa ye? 

Leşkerên Amerîkî xwe ji Mûsilê 
kişandin û niha leşkerên îraqê û 
peşmerge ewlekariya parezgehê 
dikin. Deverên Kurdan pêşmerge 
diparêzin, navenda Mûsilê ji aliyê 
leşkerên hikûmeta navendî ve tê 
parastin. 

Ew navçe ne di nava Herêma 
Kurdistanê de ye, pêşmerge 
çawa li wir dimînin? Gelo rewşek 
de-facto ye, yan yasayî ye? 

Pêşmerge li gor yasaya 140ê li 
deverên Kurdan dimînin. Li gor 
maddeya 140ê divê li wan deve- 
ran referandûm pêk were. Li gor 
encama referendûmê ew dever 
an bi Kurdistanê re an jî bi hikû- 
meta navendî ya îraqê ve tê girê- 
dan. Heta ew madde neyê bi cîh 
kirin, ew deverên ku tê de Kurd 
dijîn, pêşmerge li wir dimîne. 

Hevpeyvîn: Seyîdxan Kurij 


Pirsgirêka Kurd 
û Hedba tenê li 
ser sînor maye 


Nehro Mihemed 


W aliyê Mûsilê ragihand 
ku lîsteya Birayetî ya 
Nînewa û Hedba di demeke 
nêzîk de wê bigihîn peyma- 
nekê. Ji aliyê din ve serokê 
lîsteya Birayetî ya Nînewa 
Xesro Goran got helwesta 
Hedba hatiye guherandin, 
"vêga bi awayekî erênî li 
Kurdan dinêrin, lê heya niha 
gotûbêjên me negihiştine 
encamekê.” 

Xesro Goran, ku hemdem 
endamê serkirdayetiya 
PDKê ye ji Rûdawê re ragi- 
hand berê Erebên Mûsilê di 
wê baweriyê de bûn ku her 
karekî kuştinê li Mûsilê bê 
kirin, destê Kurdan tê de 
heye û got, "Wan bawer 
dikir ku Kurd bi amerîkiyan 
re ne, lê ev bawerî niha bi 
tevahî guheriye.” 

Ligel ku tenê nêzîka 10 
mehan mane bo hilbijarti- 
nên civatên parêzgehên 
îraqê, lê Xesro Goran daxu- 
yand ger wek hevbeşekî 
ciddî bin, ew amade ne ve- 
gerin civata wîlayeta Mûsilê. 
Goran bi bîr xist ku piştî hil- 
bijartinên sala 2008ê heya 
niha lîsteya Birayetî ya Nî- 
newa civînên wîlayeta Mû- 
silê boykot kirine, û got: 
"Helwesta lîsteya Hedba 
derbarê hebûna hêzên ewle- 
kariyê û hêza pêşmergeyên 
Kurdistanê li Mûsilê guhe- 
riye, amade ne hinek postan 
bidin Kurdan, wek cîgirê 
walî û cîgirê serokê civata 
wîlayetê, lê em daxwaza 
postên zêdetir dikin.” 


Hedba bûye çend parçe 


Bi dîtina serokê lîsteya Bi- 
rayetî ya Nînewa û cîgirê 
berê yê waliyê Mûsilê, zeh- 
met e careke din di hilbijar- 
tinên bê de lîsteya Hedba 
dengên xwe yên berê bi- 
destve bîne: "Lîsteya Hedba 
ne wek berê ye û bûye çend 
parçe, çend aliyên nû derke- 
tine. Rewşa bajarê Mûsilê 
guheriye û niha Qaîde û 
Beesî ne wek berê serdest 
in, lewma hemû nîşan amaje 
didin ku hilbijartinên bê li 
Mûsilê bi tevahî wê cuda 
bin." 

Waliyê Mûsilê Esîl Nucêfî 
amadebûna xwe û lîsteya 
Hedbayê tekez kir û got, "Li 
ser pirraniya xalan lihevki- 
rin nêzîk bûne, tenê tiştê ku 
maye sînorê îdarî yê wîla- 
yeta Mûsilê ye ku pêdiviya 
wê bi demeke zêdetir bo ye- 
kalîkirinê heye.” 

Selahattîn Çelîk 


L i gor nûçeyên roj- 
nameyên tirkî, pî- 
lotên tirk yên ku 
gundiyên Ro- 
boskê bombeba- 
rankiribûnû34ji 
wan kuştibûn, xwedegiravî "di 
şokê de bûn” û "wijdana wan 
diêşî". Gelo mirov dikare pê bawer 
bike? Dîrok û serpehatiyên nêz di- 
bêjin na. 

Pîlotên Tirk perwerdeya xwe ya 
yekemîn di salên 1928-1930Î de, li 
Agirî û Zîlanê, bi bombekirina gir- 
seyên gundiyên Kurd dîtin, ku di 
wê serdemê de gundiyan balafirên 
şer hê nas nedikirin. Ew pîlotên şa- 
girt di salên 1937-1938ê de li Dêr- 
sîmê bi bombekirina gundî û 
gundên Kurd bûn hunerwer. 

Ew pîlot di salên 1950yan û 
paşde bûn fermandarên hêza he- 
wayî û di rêvebiriya polîtîkayên 
dewletê yên himberî gelê Kurd û 
di derbeyên leşkerî de bi awayekî 
rêvebirî cihê xwe girtin. Pîlotên 
îro bi kirdarî, bîrdozî û serpêhati- 
yên wan kesan bi xwe perwerde 
bûn, ango kur û neviyên wan bûn. 

Gundê Roboskê deng da, ji ber 
ku siyaset û çapemeniya Kurdan 
zexm bû. Lê tiştê 27ê Adara 1994ê 
li gundên Şirnex, Qilaban û Silop- 
yayê qewimîbû, mixabin deng ne- 
dabû. Wê rojê li Tirkiyeyê 
hilbijartinên şaredariyan hebûn. 
Partiya kurdî DEPê (Partiya De- 
mokrasiyê) ji ber zext û kuştinên 
dewletê hilbijartin protesto kiri- 
bûn, berbijêrên xwe paşve kişan- 
dibûn û bang li gel kiribûn ku 
neçin ser sindoqan û dengên xwe 
nedin. Balafirên tirkyên şerxwes- 
tin Kurdan ceza bikin, him jî bi 
awayekî eşkere, daku Kurd jê fêr 
bibin. Ji ezmanan bombe barandin 
ser gundên Şirnexê Bêavê, Bêsûkê 
û Gewerê, gundê Qilaban Şirîş û 
yên Cizîrê Şax û Heblerê. Di en- 
camê de bi dehan kesan bi awa- 
yekî erjeng jiyana xwe ji dest dan. 

Dev ji lêborînê berdin, îro ev 
komkujî gelo di bîra kê de maye? 
Wijdanê pîlotên ku ev komkujî ki- 
ribûn çi digot? Mirov dikare bi mi- 
sogerî bawer be ku bi serfirazî 
zivirîbûn mala xwe û bi zarokên 
xwe re henek kiribûn û kenîbûn; ji 
bo kuştina pîr û zarokên Kurdan, 
malbatên pîlotan serfiraz bûn, fer- 
mandarên wan ew pîroz kiribûn, 
xelat dabûn wan û payeya wan bi- 
lind kiribûn. Yên gundiyên Ro- 
boskê bombekiribûn jî dibe ku 
heman pîlot bin, ne ew bin jî bi 
yeqîn fermandar ew bûn. 

Wijdan têgeheka bi bîrdozî, 
dadmendî û mirovperweriyê ve 
girêdayî ye. Kesên bi bîrdozî, hiş- 
mendî û siyaseta nîjadperest, mê- 
tinger û artêşparêz perwerde 
dibin û tevdigerin, nikarin qala 
wijdanê bikin. Ji bo pîlotên Tirk 
kuştina komên Kurd bûyereka ji 
rêzê ye; bûyereka diltêrbûn, ser- 
pêhatî, şahî û payebilindbûnê ye. 
Ji bo biêşe, divê mirov ewilî xwedî 
wijdan be. 

Kurdan bikuje 
û bibe şaredar 

Di 28ê Cotmeha 1995ê de du 
mamosteyên Tirk li herêma Ker- 


Qetlîama Roboskê û wijdanê pîlotên Tirk 

Hin bûyerên duh-îro 


boranê hatibûn kuştin. Ta- 
wanbarî li ser PKKê bû. Bila 
be, ji fermandarê cenderme- 
yên navçeyê re tepikên hecê 
pêwîst bûn. Di nav du rojan 
de ji gundên Dîlan û Gelîkur 
û ji Kerboran jî Mehmet 
Emin Aslan (19), Abdurrah- 
man Coşkun (21), Seyhan 
Dogan (14), Hazni Dogan 
(11), Nedim Akyol (12), Ab- 
dullcili) Olcay (19), DavutAI- 
tmkaynak (12) û Sûleyman 
Seyhan (65) hatin girtin. Ew 
birin Tabûra Cendermeyan ya 
Kerboranê. Ji girtiyan tenê 
Hazni Dogan serbest hat ber- 
dan. Qedera yên din eşkere 
nebû. Bi tenê termê Suleyman 
Seyhan 3 km derveyî Kerbo- 
ranê, li nêzî gundê Şikeftiya di 
çaleka avê de hat dîtin. Diranê 
wî yên zêr jê hilkiribûn, des- 
tên wî bi paşve hatibûn girêdan, 
gulebaran kiribûn û şewitandi- 
bûn. Yên din bê şop û winda man. 

Piştî 17 salan, raz hinek eşkere 
bû. Piştî komkujiyê, ji yekîneya 
cendermeyên navçê çawîşekî pis- 
por bi navê Bilal Batirir winda bû 
û careka din nehate dîtin. Jina wî 
rojname ji bûyerê agahdar kirin. 
Li gor agahiyên jinikê, ji bo kuş- 
tina Suleyman Seyhan Ferman- 
darê Cendermeyên Kerboran 
Mehmet Tire û Fermandare Ta- 
bûra Komando Cenderme Hurşit 
ilmen, ferman dabûn Binefser 
Haydar û Çawîş Bilal Batirir. Bi- 
nefser kuştinê qebûl nake, lê Ba- 
tirir fermanê tînê cih û Suleyman 
Seyhan dikuje. Binefser paşê bû- 
yerê ji derdora xwe re dibeje. Ba- 
tirir jî ji tişta ku kirî aciz dibe û 
dikeve nav tirsê. Bi wan nakoki- 
yan termê Suleyman Seyhan der- 
dikeve ortê. Sedema şewitandinê 
jî eşkere dibe: Leşkeran di kûreya 
leşkerî de ew şewitandibûn û 
herdu fermandarên berpirsiya- 
rên komkujiyê, ji tirsa axaftina wî, 
Çawîş Bilal Batirir jî kuştibûn û ji 
holê radiribûn. Wan rojan li Ker- 
boranê kolan berdewam dike û 
her roj hestî derdikevin. Lê kelax 
û hestiyên ku derdikevin ji yên 
şeş kesên winda gellek zêdetir in. 

Gelo herdu fermandarên 
xwediyê komkujiyê çi dikin? 


Seroke şaredariya Çepni, Hurşit 


Imr 


Serokê şaredariya Gumuşluk, Mehmet Tire 


Berpirsiyarê yekemîn, Mehmet 
Tire, îro ji DPê (Demokrat PartîJ 
Şaredarê Gumuşluk a Bodrum/ 
Antalya ye. Hurşit ilmen jî ji CHPê 
(Partiya Komarparêz a GelJ Şare- 
darê Çepni ya Sêwasê ye. Diyar e 
ku komkujiyên wan herdu kesan li 
Kurdistanê kiribûn, ji wan re 
bûbûn rê û bingeha rêzgirtin û 
dewlemendiyê. Kuştin û komkuji- 
yên zêde, di civata Tirk de wek- 
hevê bêtir rêzgirî û statûyeka 
bilind wergirtinê bû. Ji aliyekî hes- 
tiyên qurbaniyan derdikevin ortê, 
ji aliyê din kujer bi dilhêsanî şare- 
dariya xwe berdewam dikin. 

Rêbaza cezakirina nû: 
Destdirêjkirina zarokan 

Zarok li hemberî panzerên bi- 
zirx û polîsên bi çek û pusat, li du 
cihan nîşana berxwedanê ne: Fi- 
lîstin û Kurdistan. Lê êdî li Bakurê 
Kurdistanê ev serhildêrên biçûk 
sembola liberxwedanê ne. Di ser- 
dema hilbijartinên giştî ya borî de 
gellek zarokên xwepêşandanan di 
girtigehan de bûn. Ji ber bertekên 
netewî û navneteweyî, hikûmeta 
AKPê bi guherandina zagonê 
zarok serbest berdabûn. Ev gav, 
her çiqas ji bo hilbijartinê hatibû 
avêtin jî, dîsa jî bi awayekî erênî 
hatibû pejirandin û nirxandin. Lê 
bêwate bû, ji ber ku têde fêlbazî 


hebû. Li gorî rojnameya Ev- 
rensel, di Girtîgeha Pozanti 
de li himberî zarokên Kurd 
bûyerên destdirêjiya za- 
yendî û tecawizê zêde bûn. 

Em gav bi gav herin:Di hi- 
kûmetê de li ser zarokên 
Kurd yên xwepêşandêr gen- 
geşî hebû. Pêşniyarêk ev bû 
ku zarokan bi darê zorê ji 
dêbavên wan bistînin û bi 
pispor û malbatên hikûmetê 
wan perwerde bikin. Lê vêga 
eşkere dibe ku rêbazên ne- 
hênî jî hatibûn destnîşanki- 
rin û ew rêbaz yeko yeko 
dihatin sepandin. Eve berna- 
meyê fermî ji bo zarokên 
Kurd: 

Gava lmîn: Zarok kom bi 
kom belav dikirin, dişandin 
girtigehên xewle yên Tirki- 
yeyê, xwedegiravîyên zarok 
û civanan. 

Gava 2mîn: Zarokên Kurd dixis- 
tin nav qawîşên kesên temenmezin, 
lêyên ji bo mebestên nîjadperest û 
kiret hatibûn amadekirin. 

Gava 3mîn: Herroj di perwerdeya 
nîjadperestîk de derbas dibûn, heri 
kêm rojê sê caran sirûdên nîjadperes- 
tan dixwendin, distûyên zarokên Kurd 
de nîrên bi ben û bi darêzorê ala Tirk 
bi wan didan maçkirin û hwd. 

Gava 4mîn: Destdirêjiya zayendî û 
tecawiz. 

Eve dadmendiya tirk. Eve etîka 
desthilata tirk. Eve kîna dewleta tirk 
li hemberî pêşeroja Kurdan. Eve pe- 
yamê dewleta tirk ji bo Kurdan. 


Doza Elezîzêya xwedegiravî 
li himberî JiTEMê pîroz be! 

Ayten Ozturk (32J di 27ê Tir- 
meha 1992yê de ji gundê Paxnîk a 
Mazgirt/Dêrsîmê ji aliyê sê kesan, 
bi otomobîleka spî hat revandin. 
Termê wê llê Tebaxa 1992yê de 
li Gorîstana Asrî ya Elezîzê hat 
dîtin. Lê çawa? Çavên wê hatibûn 
deranîn, por û guhên wê hatibûn 
birîn, laşê wê tijî derbên ezabê bû. 
Û di ser de jî berik berdabûnê. Ca- 
reka din dan axê, lê bi rêberiya bi 
hezaran welatiyên wê û bi reng û 
alayên gelê wê re. 

Kujer eşkere bûn. Cem Erseverê 
jlTEMî bi xwe eşkere digot: Tîma 
Yeşil (Mahmut YildirimJ xwediyê 


Kurdistan 5 


vê hovîtiyê bû. Ew ji xeta Elezîz- 
Çewlik-Dêrsîmê berpirsiyar bû. 

Metîn Can (37J parezerekî civan 
ji Dêrsîmê bû. Welatparêz û jîr bû, 
nêrîn û helwesta xwe venedişart. 
Hasan Kaya ji Elezîzê bû. Doktor 
bû. Di serdema Newroza 1992yê 
de li Şirnexê doktor bû. Govaniya 
hovîtiya polîs û leşkeran kiribû. 
Rayedar jê aciz bûn. Metîn û 
Hasan heval bûn. Vega herdu jî li 
Elazîze li cem hev bûn. Ji bo kon- 
tergerîlla keyseka zêrîn bû. 

20ê Şibata 1993ê du kes bi nas- 
nameya gerîlla hatin mala Metîn. 
Ji yekî nas nivîs anîbûn, lê qelb bû. 
Gerîllayek birîndar bû. Pêdivî bi 
doktor hebû. Malbata Metîn bi tirs 
û dudilî bû, lê gerîllayê birindar? 
Roja din ketin rê û careka din ne- 
zivirîn. Mirov, dezgeh, rayedar, sa- 
ziyên navnetewî, hemû rabûn ser 
piyan. Peyam dan, gef xwarin, dua 
kirin, li ber kujeran geriyan. Lê qet 
deng derneket. Kujeran 22yê Şi- 
batê telefonî mala Metîn Can kirin. 
Jina wî telefon rakir. Tenê "Me 
herdu jî kuştin. Serê wê sax be” 
gotin. Di heman demê de telefona 
Hasan Kaya lê dida. Ji bihîstokê 
tenê dengê nalînî dihat. 

Dotira rojê, li derdora gundê Ya- 
zikonak otomobîl dîtin. Têde ti 
şop tune bû. Roja piştî careka din 
telefona mala Metîn lê da. Hene- 
kên xwe bi xwediyê malê kirin, go- 
tinên bêwate kirin, bû tiqetiqa 
wan. Roja sêyemîn, notirvanekî kî- 
sikek li ber avahiya Komela Mafê 
Mirovan a Elezîzê dît û jê şik kir. 
Di kîs de pêlavên Metîn û Hasan 
hebûn. 27ê Şibatê li herêma Dêr- 
sîmê di bin pira Dînarê de termên 
wan dîtin. Ser zik razandibûn. 
Destên wan bi têlê şid hatibû girê- 
dan. Ji paş seriyan wan ve, her 
yekî berikek berdabûn wan. 

Eşkere bû, ev hovîtî jî karê 
Mahmut Yildirim (Yeşil/Kesk) bû. 
Tam ne bi misogerî be jî, yek ji ku- 
jeran Ayhan Öztûrk bû. Ev kes ji 
Muşê bû, aşarteyê PKKê bû, lê 
bûbû tilîkeşê jlTEMê. Wî du 
navên din jî didan: Aşarte-kujer 
Îdrîs Ahmet (ji Kurdistana Ro- 
java/nasnameya tirk: ibrahim 
BabatJ û Mesud Memedoxlu (ji 
AmedêJ. Serokê tîma kuştinê jî 
têde, hemû kujerên navborî Kurd 
bûn. De bibînin Dewleta Tirk çi 
tîne serê Kurdan! Civakê diruxîne 
û bi berhemên wê ruxandinê hê- 
jahiyên Kurdan dikuje. 

Mêrkujiyên wê tîma JÎTEMê ne 
ev tenê bûn: 5ê Mijdara 1992yê, 
li Kovancilara Elezîzê, dîsa bi 
heman taktîkî, yekî çekdar xwest 
Doktor Demirkapi bibe. Gava 
Doktor jê şik kir, kujer li Doktor 
Rodî teqand. Kurê Doktor, Şurzan 
(16) xwe dide ber bavê xwe. Dok- 
tor bi birîna giran ji mirinê filitî, 
lê Şurzan jiyana xwe ji dest da. 

Serokê OZDEPa (Partiya Azadî 
û Demokrasiyê) Erzîncanê, Cemal 
Akar jî 2yê Şibata 1993ê hat re- 
vandin û termê wî 24ê Şibata 
1993ê hat dîtin. Û hejmara van 
qurbanan zêde ye. Vêga xwedêgi- 
ravî doz ji bo sê kuştinên ewilî ve- 
dibe. Lê ka kujer li kû derê ne? Kî 
ferman û destûrmendiya kuştinê 
dabû wan kesan? Hêvî ew e ku 
qedera doza dadgehê ya Elezîzê li 
himberî JITEMê, nebe weke ya ku 
hê jî li Amedê li himberî JÎTEMa 
Cizîrê berdewam dike. 

Ismaîl Abdî 


Sevîm Dagdelen 


Hakan Taş 


Huseyin Avgan 


Muhterem Aras 


Ibrahim Yetim 


Mehmet Kili 


Koln (Rûdaw) - Almanya vê hef- 
tiyê li Berlînê serokkomarê xwe 
hildibijêre. Sê berendam hene: 
Namzetê partiyên CDU, SPD, Par- 
tiya Keskan û FDPê Joachim 
Gauck e, namzetê Partiya Çep 
(Die Linke) Beate Klarsfeld e û 
namzetê partiya nijadperest 
NPDê jî Olaf Rose ye. Heşt siya- 
setvanên Kurd jî wê weke delege 
tevlî hilbijartina serokkomar 
bibin. 

Piştî îstîfaya serokkomarê berê 
Christian Wulff, Almanya xwe ji 
bo hilbijartina serokkomarekî nû 
amade dike. Hilbijartina serok- 
komar roja 18ê Adarê li paytext 


Almanya serokkomarê xwe hildibijêre 

8 Kurd jî delege ne 


Berlînê ji aliyê delegeyên parti- 
yan ve tê kirin. Li Almanyayê se- 
rokkomar ji aliyê Civata Federal 
(Bundesversammlung) ve tê hil- 
bijartin. Civata Federal ji hemû 
endamên parlementoya federal 
(620 endam) û ji bi qasî wan jî 
endamên parlementoyên heremî 
û kesatiyên almanî (ew jî 620 


kes) pê tê. Tê çaverêkirin ku Jo- 
achim Gauck weke serokkomarê 
nû yê Almanyayê bê hilbijartin. 

Yek ji van delegeyên di Civata 
Federal de keça Kurd Derya Kiliç 
e ku ji lîsteya Partiya Çep (Die 
Linke) diçe Berlînê bo hilbijartina 
serokkomar. Li gor agahiyên Ki- 
liçê, her partiyek kontanjaneke 


wê heye bo delegeyan û got, 
"Mînak, ji eyaleta NRW 133 de- 
lege wê herin Berlînê û deng 
bidin. Her partiyek jê re konten- 
janek hatiye diyar kirin. Ev partî 
delegeyên xwe ji endamên parla- 
mentoyên eyaletan hildibijêrin, 
an jî ji grûbên xwe yên eyaletan. 
Partiya me "Die Linke" dikare 8 


delegeyan ji eyaleta NRW bişîne 
Berlînê û ez jî di nava wan 8 
kesan de cîh digirim." Derya Kiliç 
diyar kir ku ew ji aliyê rêxistina 
ciwanan a NRWê ya Die Linke ha- 
tiye pêşniyarkirin û got wan bir- 
yar dane ku dengê xwe bidin 
namzete partiya xwe Beate Klars- 
feld. 

Ji bilî Detya Kiliçê, heft siyaset- 
vanên din yên Kurdên Almanyanyê 
jî weke delege tevlî hilbijartina se- 
rokkomarê Alanyayê yê nû dibin, 
ew jî ev in: Mehmet Kiliç, Muhte- 
rem Aras, Sevim Dagdelen, 
Hakan Taş, îbrahim Yetim, îsmail 
Abdi û Huseyîn Avgan. 


Azad Kurdî Bruksel 


H 


unermendê mu- 
zîkvan ê Kurd 
Êqbal Etmanî 
(23) du rnehan 
berî niha li firo- 
kexaneya bajarê Stuttgartê ji 
aliyê polîsên Almanyayê ve 
hate binçavkirin û heta niha jî 
malbata Êqbal ti agahiyek der- 
barê rewşa navborî de werne- 
girtiye. Malbata Êqbal Etmanî 
ji bajarê Selmasê li Rojhilatê 
Kurdistanê pirr nigeranê jiyan 
û çarenûsa Êqbal in û bi vê se- 
demê dayîka wî rastî pirsgirê- 
kên tendirustiyê bûye. Derbarê 
binçavkirina Êqbal ji aliyê po- 
lîsên Almanyayê ve, bavê nav- 
borî Burhan Etmanî daxuyanî 
dan Rûdawê: "Nêzîkî 2 niehan 
berî niha Êqbal li firokexaneya 
bajarê Stuttgartê li Almanyayê 
ji aliyê polîsên wî welatî ve ha- 
tiye girtin, piştî vê bûyerê pirr 
kurt bi me re axivî û got ku ew 
hatiye girtin. Di vê heyamê de 
tenê me yekcar dengê wî bi- 
hîstiye.” 

Li gor axaftina Burhan Et- 
manî, Êqbal stranbêj e û ji bo 



60 rojan winda ye 


^ Hunermendê Kurd ê ji Rojhilatê 
Kurdistanê Êqbal Etmanî beriya 2 
mehan li Almanyayê hat girtin û 
heta niha winda ye. 


pirr hunermendên Kurd, bi 
taybet ên ciwan, helbest hû- 
nandine, herwiha albumek wî 
ya stranan heye ku li Urmiye û 
Selmas û hin bajarên din bi 
berfirehî hatiye belavkirin. Wî 
çend caran jî serdana Başûrê 
Kurdistanê kiriye û çend klîp 
jê re hatine kişandin û pêwen- 
| diyek wî ya gerrn ligel huner- 
§ mendên Başûr û Rojhilat heye. 
Jj Bavê Êqbal bi dilekî xemgîn 
s ji bo Rûdawê derbarê hewlda- 
nên malbata wan ji bo zanîna 


agahiyan derbarê rewş û çare- 
nûsa Êqbal de da xuyakirin: 
"Me parêzer jî bo zelalbûna 
rewşa wî girtiye, lê heta niha 
wan jî nekariye agahiyekê bis- 
tînin.” 

Burhan Etmanî ku li bajarê 
Selmasê li Rojhilatê Kurdis- 
tanê niştecih e, diyar kir: 
"Êqbal evîndarê muzîka kurdî 
û hunerê ye û pirr ji xebatên 
çandî û hunerî hez dikir.” Li 
Rojhilatê Kurdistanê derfet û 
îmkanên karê zanistî û profes- 


yonel ên hunerî ji bo huner- 
mendê Kurd pirr hindik e, 
loma Êqbal jî bo domandina 
xebatên hunerî diçe Başûr û sê 
salan li wir dimîne. Huner- 
mendê ciwan Êqbal Etmanî ji 
ber rewş û pirsgirêkên taybet 
li Başûr bo domandina jiyan û 
xebatên xwe hat Almanyayê ku 
wek penaber li vir bijî, lê li ba- 
lafirxaneya Stuttgartê ji aliyê 
polîsên Almanyayê ve hat gir- 
tin û heta niha jî winda ye. 

Burhan Etmanî wiha dirêjî 
da axaftina xwe: "Ji ber rewşa 
ku bo Êqbal pêk hatiye, nigera- 
niyê hemû endamên malbata 
nie û xizman dagirtiye û tendi- 
rustiya dayîka wî pirr xerab e 
û her diçe bêtir rûbirûyê zex- 
tan dibe. Ligel hemû hewilda- 
nên ku me kirine, daku rewş û 
çarenûsa Êqbal ji me re zelal 
bibe, heya niha me ti agahiyek 
nestandiye.” 


Ji bo reklam, dîzayn û çapkirinê 
em di xizmeta we de ne. 

Reklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasî ji bo her pêwîstiyek we 
di aliyê reklam û çapkirinê de... 

Hûn jîxwe bighînin me... 

Hûn jî cihêwaziyê hîs bikin! 

Rojnamevanên 
Danîmarkî 
rojnamevanên 
Kurd ên girtî 
berdestî dikin 


Nesrîn Rojkan 

ederasyona Rojna- 
mevanên Danîmarkî 
biryar da ku xwedî li 
çend rojnamevanên 
Kurd ên girtî, der- 
keve. Li gor malpera 
Jiyan.dk, wê çendîn nûnerên fede- 
rasyona navborî rojnamevanên 
Kurd bikin berdestî da ku bikarin 
rewşa rojnamevanên Kurd bixin ro- 
jeva Danimarkayê. 

Di civîna 6ê Adarê de grûbek 
nû ji rojnamevanên Danîmarkî û 
Ewropî ve hate avakirin da ku bi 
çend rêyan ve piştgiriya xwe bigi- 
hînin hevkarên xwe yên Kurd li 
zindanên Tirkiyeyê. 

Federasyona Rojnamevanên 
Danîmarkî (DJF), Serokê Federas- 
yonê Mogen Bjerregaard, cîgirê 
serokatiyê Lars Werge, Serokê Fe- 
derasyonên Rojnamevanên Ewro- 
payê (EFJ) Arne Konig, nûnerên 
Piştgiriya Medyayay Navnetewî 
(IMS), Serokê PENa Danîmarkî û 
nûnerê sivîlan ji partiya Sosyalde- 
mokratan Lars Aslan Rasmussen 
komiteyek avakirin. 

Kesên navborî di heman civînê 
de çend xal diyarkirin û biryara 
çend erkan jî dan. Li gor van bir- 
yaran, wê nûnerê federasyonê ji 
bo mafê axaftina azad û herwiha 
ji bo mafê rojnamevanên girtî biçe 
Stenbolê û paşê jî wê kordinasyo- 
nek navnetewî bê lidarxistin. 

Wê'dêûbavîtî'bikin 

Federasyon wê hewl bide ku 
çend rojnamevanên Danîmarkîji 
bo çend rojnamevanên Kurd ên li 
zindanên Tirkiyeyê girtî ne "dêû- 
bavîtî” bikin. Di çapemeniya Da- 
nîmarkayê de tê şîrovekirin ku bi 



Lars Aslan 

vê hewldanê wê çarenûs û doza 
rojnamevanên Kurd ên girtî, bi- 
keve rojeva Danîmarkayê jî. Ça- 
pemeniya Swêdê jî helwestek bi 
vê rengê ji bo rojnamevanên din 
hilgirtibû û heta niha jî doza roj- 
namevanek Eritreayî îsaak 
Dawîd, ku di girtîgeha Eritrea de 
ye bi rojane dişopînin. 

Di heman civînê de daxwaz ji Fe- 
derasyona Rojnamevanên Ewro- 
payê jî hatiye kirin ku piştgiriya 
rojnamevan û parêzerên girtî bike. 

Herwiha di civîna beşdarên 
kombûna federasyonan de komî- 
teyek kargêr hatiye avakirin da ku 
rewşa rojnamevanan û pêvajoya 
doza wan bişopînin. Yek ji beşda- 
ran, Lars Aslan ku bixwe nîv Kurd 
û nîv Danîmarkî ye diyar kir "Her-1 
çend pirraniya rojnamevanan 
Kurd jî bin beşdarbûna rojname- 
vanên Tirk ji bo însiyatîvek wiha 
gellek girîng e.” 


"Çijidestêmebê 
em ê li vir bikin" 


Arne Konig, endama Federas- 
yona Rojnamevanên Ewropayê jî 
diyar kir federasyonê heta niha 
gellek dozên Tirkiyeyê yên li ser 
rojnamevanan şopandiye: "Di 
girtîgehan de gellek rojnamevan 
hene polîs bi tundî li wan xistine 



û di rewşekê perîşan de dijîn.” 

Li gor heman malperê Lars Aslan 
kêfxweşiya xwe diyar dike û dibêje, 
"Ez gellek dilşad im ku rojnameva- 
nên Danîmarkî piştgiriya xwe didin 
hevkarên xwe yên li Tirkiyeyê û 
doza rêzgirtina mafê çapemeniya 
azad dikin. Şopandina rewşa wan 
ya li Tirkiyeyê ji me re girîng e û çi ji 
destê me bê em ê li vir kirin ku li 
Tirkiyeyê tenê ji ber nivîsên xwe 
yênrexnewarî rojnamevandikevin 
zindanê." 

Heta niha 106 rojnamevan li 
Tirkiyeyê hatine girtin ku nêzîka 
100 kes Kurd in û ji ber doza 
YCKê hatine girtin. Herî dawî roj- 
nemavana Ajansa Nûçeyan A Dîc- 
leyê Ozlem Aguş heftiya borî li 
ser rewşa zarokên Girtîgeha Po- 
zantiyê nivîsandibû, hate girtin. 

Serokwezîrê Tirkiyeyê Recep 
Tayyip Erdogan, di civîna wezî- 
ran de hefta borî derbarê rexne- 
ên li ser girtina rojnamevanan 
axivî û dîyar kir ku di girtîgehan 
de heta niha ti rojnamevanek 
tune ye û got, "di nav wan girti- 
yan de tenê 6 kes xwediyê karta 
çapemeniyê ne û ew jî ji ber roj- 
namevaniyê nehatine girtin ew ji 
ber doza KCKê hatine girtin". 

Piştî rexne û zextên Yekitiya 
Ewropayê roja 12ê Adarê du roj- 
namevanên Tirk, Nedim Şener û 
Ahmet Şik hatin berdan 

Sîbera me, 
me dixapîne 


Hêmin Ebdilla 



K urdên rûniştvanên Ew- 
ropa eger zoriyê jî bikşî- 
nin ew nikarin hevrikiya 
revenda Tirk, Fars û Ereban 
bikin. Mimkûn e heza me ser 
hebe û em hewlê jê re bidin û 
hin encamên hûr ên dilxweşker 
jî bidest bînin. Lê eger em wisa 
bifikirin ku em jî weke wan lê- 
hatine yan di demeke kin de em 
ê wisa lê bên, ev tê wateya ku 
me jê fêm nekiriye. 

Mirov di hin semîner û rûnişti- 
nên Kurdên Ewropa de dibihîse 
ku ew bi dilekî gerim dibêjin: "Bila 
em jî weke wan bin, ji xwe tiştekî 
me ji van neteweyan nekêmtir e." 
Ku di rastî de jî wisa ye; pî, dest, 
guh, çav û devê me jî heye û her- 
wiha mêjiyê me jî heye ku em pê 
bifikirin. Lê tiştê ku me ji wan 
kêmtir e dîrokeke naskirî û men- 
talîteyeke xurt û statuyeke bi 
fermî naskirî ye. Ev jî ne tiştên 
kêm in û wisa dikin ku em li Ew- 
ropa xwe ligel van neteweyên din 
hevber nekin. 

Ez sala borî bi serdan çûme Brî- 
tanya. Ez ii London û Bîrming- 
hamê çûme gellek resturantên 
Kurdan û ligel xwediyên wan axi- 
vîm. Tiştê bo min balkêş ev bû ku 
van hemû resturantan xwe bo mê- 
vanan weke resturantên Iraqê 
dida nasandin. Loma ev ji min re 
seyr bû, ji ber ku wek tê zanîn li 
Brîtanya hejmareke gellek mezin 
a Kurdan û bi taybetî jî Kurdên 
Bakûr û Başûr hene û tiştekî ecêb 
e ku ev sermayedarên Kurd di vî 
welatî de fikra wê yekê neke ku 
bala wan Kurdan bikşîne ser xwe. 

Lê xwediyên van resturantan 
digotin min ew naxwazin bi hest 
û sozan fikir bikin û ew baş di- 
zanin eger ew xwe weke restu- 
rantên kurdî bidin nasandin, wê 
gellek mêvanên Ereb, Tirk û 
Fars ji destên wan biçin. Yekî ji 
wan digot: "Ez eger li hêviya mê- 
vanên Kurd bim ku du mehan 
carekê jî bi malbata xwe nayê 
derve xwarinê bixwe, divê ez 
sibe resturanta xwe bigirim.” 

Wê demê vê bersîvê ez qayil ne- 
kirim, min li gellek ciyên din ên 
Holanda û Aimanya jî ji sermaye- 
darên Kurd ên nasname veşêr 
pirskir: "Hûn çima dukan û proje- 
yên xwe bi kurdî nadin nasan- 
din?" Hinekan weke ku guneahek 
kiribe devê wan têkdiçû û bersî- 
vên nezelal didan. Hinekan jî 
heman bersiva xwediyên restu- 
rantên Brîtanya didan: "Kurdên 
Ewropa ne muşteriyên baş in û 
em nawêrin pişta xwe bi wan 
germ bikin. Loma divê em dilê 
muşteriyên xwe yên Tirk, Ereb û 
Fars razî bikin.” 

Min ne dikarî bi van bersîvan 
razî bim, ji ber ku min didît ku li 


bêtiriya bajarên mezin û biçû- 
kên Ewropa resturantên Iranê 
hene. Ev di demekê de ye ku di 
gellek ji van bajaran de hejmara 
Farsan nagihîje nîva hejmara 
Kurdên rûniştvanên heman 
bajar. Min pirs dikir: "Madem 
ew natirsin, gelo Kurdên ku hej- 
mara wan ewqas zêde ye çima 
ditirsin?" Min ev jî dizanî ku li 
gor teoriyên aborî tiştê ku mafê 
mayîna dide berhemekî ew e ku 
vê berhemê xaleke xwe ya tek û 
cudaker hebe. Ango ev berhem 
tiştekî cuda bide muşteriyê xwe 
ku ti berhemên din wî tiştî 
nedin muşterî. Min digot: restu- 
rantên kurdî û xwarinên kurdî 
ev xala wan heye, eger kalîteya 
wan bilind be dikarin bazarekî 
baş bo xwe çêkin. Loma nabe ew 
ji jidestdayîna muşteriyên Tirk, 
Ereb û Fars bitirsin. 

Lê ev tenê teoriyeke xweşbîn 
e bo pêngav avêtin berbi daha- 
tûyekî dûr, ev rastî di van rojan 
de bo min diyar bû. Min di pir- 
tûkxaneyeke vî bajarê ez tê de 
dijîm govareke Holandî ya dew- 
lemend dît ku hejmareke xwe bi 
tevahî bo "bîranîna 400 saliya 
bazirganîkirina navbera Ho- 
landa û Tirkiyeyê” terxan kiriye. 
Min ligel xwandina babetên vê 
kovarê fikra vê yekê dikir: 
madem muşteriyê Ewropa berî 
400 salan berhemên Tirkî naski- 
ribe û niha jî ev berhem di baza- 
rên Ewropa de amadebûneke 
xwe ya xurt heye, nexwe emên 
ku tiştekê me tune em ê bi çi 
hevrikiya wan bikin û 400 salan 
beriya wan bikevin? Gelo bi tek- 
nolojiya ku me afirandiye û Ew- 
ropa dixwaze ji me bigire? Bi 
berhemên efsaneyî yên nehênî 
ku çêkirina wan tenê li cem aqil- 
mendên me yên pîre û kes negi- 
hayê? Yan bi berhemên 
hemecorên Kurdî ku bazarên 
Ewropayê dagîrkirine? Min her- 
wiha fêm kir çima resturanta 
Iranê berevajî resturanta kurdî 
ye û li Ewropa serketî dibe: 
muşteriyên Ewropayî bi salane 
Farsan nasdikin û ev çend sal in 
jî berhemên Îranî nas dikin. Lê 
dema tu behsa berhemê kurdî 
bikî wê fikra wî rasterast biçe 
cem fîlmekî Behmen Qubadî û 
zarokek bêserûber wê bê bîra 
wî. Bêguman li Ewropa jî bi wê- 
neyên zarokên bêseruber heri- 
kiya Tirk û Farsan nayê kirin! 

Ez naxwazim Kurdên Ewropa 
bêhêvî bikim. Ez dizanim jî ku ti 
çareyeke me ya din tune ji bilî ku 
em li Ewropa hewl bidin ji reven- 
dên gelên din baştir û çalaktir bin. 
Lê bo min girîng e em wêneyê 
xwe bi temamî bibînin û bi mezi- 
niya sîbera xwe neyên xapandin. 

1 Tutumlu 


Pîlotê Rally û Formula 1 yê esilkurd Isaac Tutumlu Lopez dibêje: 

Mesut Özil Kurd e 


Mesut Ozil 


Medyaya spani 
wî wek "Spanî yê 
esilkurd" dide 
! nasîn 




i vê hefteyê de med- 
yaya spanî cihekî 
balkêş da pîlotê 
Kurd-Katalan îssac 
Tutumlu Lopez. Ji ber ew beş- 
darî Şampiyona Cîhanî ya Erebe- 
yên Turîzmê (World Touring Car 
Championship) li bajarê Îtalî 
Monza bû. Gellek rojname û 
malperên spanî di weşanên xwe 
de îssac wek "Spanî yê esilkurd" 
dan nasandin. Tutumlu ji rojna- 
meya spanî Marca re diyar kir ku 


lîstikvanê Real Madridê Mesut 
Ozil jî wek wî Kurd e. 

îssacê 27 salî bi erebeya 
BMW 320 TC ya ekîba "Proteam 
Racing" tevlî vê pêşbaziyê bûbû, 
û navdartirîn rojnameya sporê li 
Spanyayê "Marca” pê re axivî û 
îsaac derbarê vê şampiyonê de 
got, "Ev pêşbaziya herî bi hêrs e 
ku li cîhanê heye ". 

îssac ji dayîkek Katalanî li 
Barcelonayê ji dayîk bûye û kurê 
menajerê Kurd yê naskirî di 


warê futbola Europayê de, Bay- 
ram Tutumlu, ye. Ew piştgiriyê ji 
gellek Kurdan werdigre, Serokê 
Herêma Kurdistanê Mesûd Bar- 
zanî jî yek ji sponsorên wî yên 
sereke ye. Tutumlu got, "Bi saya 
piştgiriya wan ez li vir im, ez ê 
nûnertiya Spanyayê bikim, lê ez 
ê Kurdistanê jî temsîl bikim, ren- 
gên alayên Spanya û Kurdistanê 
li ser erebe û kumê xwe nîşan 
bidim. Ev tişt gellek min kêfxweş 
dike, lê herwisa dizanim ku ber- 


pirsiyarî dixe ser milê min". 

Hezkiriyên Mesut ala 
Kurdistanê bilind dikin 


îssac Tutumlu Lopez ji Marca re 
dibêje ku hezkiriyên wî yên Kurd li 
her çar aliyên cîhanê belav bûne û 
çavên wan li ser wî ne û axaftina 
xwe wisa domand: "Kurdekî din jî 
heye, ew jî lîstikvanê Real Madrîdê 
Mesut Ozil e, heyranên wî herdem 


ala Kurdistanê li Santiago Berna- 
beu bilind dikin. Kurd bi rêya tore- 
yên civakî piştgiriyê didin min. Ez 
gellek serbilind imji ber nêzîkbûn 
û hezkirina wan, ew hezkirina xwe 
bi awayekî rojane nîşanê min 
didin". 

Bavê îsaac, Bayram Tutumlu, 
Kurdekî ji Anatolya Navîn e û di 
sala 1960Î de li gundê Gordoxlu 
ya ser bi Kuluya Konyayê hatiye 
dinyayê û bi kurdî, tirkî, îngilizî 
û spanî diaxive. 


Diyarbakirspor hate ser xwe 


Saziyên sivîl ên Kurdistanê 
tevlî maratona Romayê dibin 



T îma Amedê ya xwedî 
pirsgirêkan Diyarbakis- 
por surprîzek kir û bi 
piştgiriya alîgiran du 
maç li dû hev biserketin. Teknîk 
dîrektorê Dizarbakirsporê diyar 
kir ku piştgiriya alîgiran bidome 
wê serkeftinên Diyarbakirsporê jî 
bidomin û wê karibe di lîgê de bi- 
mîne. 

Diyarbakirspor piştî demeke 
dirêj du maç ser hev qezenc kirin. 
Di maçên ligel Çorumspor û Ko- 
caelisporê de bi girseyan alîgirên 
Diyarbakirsporê çûn maçê tema- 
şekirin û Diyarbakirsporê her du 
maçan jî qezenc kir. Teknik Direk- 
torê Diyarbakirsporê Levent Nu- 


manoglu spasiya alîgiran kir û 
got, "Eger wiha bidome û em her 
çar maçên saheya xwe jî biserk- 
evin, em dikarin di lîgê de bimî- 
nin.” 


Alîgir vegeriyan trîbunê 

Maçên li saheya Diyarbakirs- 
porê ji mêjve qerebalix nedibûn, 
lê herdu maçên dawî bi hezaran 
alîgir di stadyûmê de cihê xwe 
girtin û bi coşê piştgiriya Diyar- 
bakirsporê kirin. 

Diyarbakirsporê maça ligel Ço- 
rumsporê 2-0 bi ser ket, û heman 
coş di maça ligel Kocaelisporê jî 


dom kir. Di her du maçan de jî 8- 
9 hezar alîgir civiyan ku gellek ji 
wan ciwan bûn û xwendekarên 
lîse û zanîngehê bûn. 

Teknik Direktorê Diyarbakirs- 
porê Levent Numanoglu jî kêfx- 
weşiya xwe anî ziman û got, 
"Alîgirên me naxwazin Diyarba- 
kirspor têk biçe û ji holê rabe. 
Piştgiriya alîgirên me gellek bi 
wate bû, hêzek xurt dane me û 
em motîve kirin. Ez hêvî dikim ku 
ev piştgirî bidome û em ê karibin 
di lîgê de bimînin." 

Diyarbakirspor niha di lîga 
duyemîn de ye û di tabelleyê de 
di rêza 14.de cih digire û pûanên 
wê 23 ne. 


Hewlêr (Rûdaw) - Endamê ci- 
vata saziyên sivîl ên Kurdistanê 
Ebdulsetar îsmet diyar kir ku 
şandeke endamên saziyên sivîl 
ên Kurdistanê wê beşdarî Mara- 
tona îsal a paytexta îtalya, Ro- 
mayê bibin. 

Ebdulsetar îsmet, ji AKnewsê 
re got şandeke 12 kesî ji enda- 
mên civata saziyên sivîl ên Kur- 
distanê bo tevlî maratona îsal a 
Romayê bibin, roja 13ê Adarê 
ber bi îtalyayê ve birêketin. Ma- 


raton di 18ê Adarê 
de dest pê dike û ji 
seranserê cîhanê 
zêdetirî 20 hezar 
kes tevlî dibin. 

Endamê civata 
saziyên sivîl Eb- 
dulsetar îsmet da 
zanîn ku werziş- 
van û lîstikvan bi 
wan re nayên û 
got, "Ji ber ku em 
pê re negihîştin 
karên îdarî û vîze bo wan dabîn 
bikin, lewre em ê li îtalyayê 
hewl bidin ligel saziyên sivîl ên 
maratonê saz dikin, hevdîtin 
bikin û ji ezmûnên wan bo lidar- 
xistina maratona Hewlêrê ya 
îsal payîzê sûd werbigirin." 

Hêjayî gotinê ye ku bo cara 
yekemîn di dîroka werzişî ya 
îraqê de, maratoneke navnetewî 
sala borî li Hewlêrê hat sazkirin 
ku ji 21 welatên cîhanê 1300 
kes beşdar bûbûn. 


M= Maç, S= Serkeftin, W= 

Wekhevî, T= 

Têkçûn, 

G= Gol, P= 

Puan | 

» Şakîra û Doşke wê strana r Wê 
demê bo Kurdistanê' duet bikin. 


Rêkewt Selam 

S tranbêja rapê ya 
kurd a navdar Doşke, 
ragihand ku ligel huner- 
menda navdar a cîhanê 
Şakîra duetekê dike. 


Doşke ji Rûdawê re ew gote- 
gota ku çend roj in belav bûye 
derbarê wê yekê ku duetekê 
ligel hunermenda navdar a cî- 
hanê Şakîra dike, piştrast kir û 
got: "Niha bi amadekirina ber- 
hemekê li ser Enfalê re mijûl im, 


ew jî bi awayê duet dibe û ligel 
hunermenda navdar Şakîra di- 
bêjim. Ev stran bi navê 'Wê 
demê bo Kurdistan'ê ye û bi 
awayekî modern dikin klîp.” 

Derbarê hatina Şakîra bo Kur- 
distanê jî, Doşke got: "Bêguman 
min daxwaz jê kir ku bê Kurdis- 
tanê, wê jî bi kêfxweşî amade- 
bûna xwe nîşan da û biryar e di 
Tîrmeh yan Tebaxa îsal de Şa- 
kîra bê Kurdistanê.” 


Muzîkjenekî Danîmarkî yê dildarê çand û muzîka kurdî 

Anders Jacob Honore 


Salihê Kevirbirî Kopenhag 

A nders Jacob Ho- 
nore muzîkjenekî 
Danîmarkî ye. Ew 
49 salîye ûlibajarê 
Kopenhagê dijî. 
Cara yekem di sala 2003yê de 
hevnasiya wî bi Kurdan re çêdibe. 
Beriya ku Kurdan nas bike, der- 
barê Kurdan de haya wî ji ti tiştî 
tunebûye. Ev demeke ku dest bi 
fêrbûn û axaftina zimanê kurdî 
kiriye. Anders bi hunermenda 
Kurd Mizgîn Ozdemîrê re zewicî 
ye û bi navê ‘Delal’ keçeka wan a 
3 salî heye. 

Diyar dike ku ew ji hêleke cuda 


ya dinyayê ye û gava guhdariya 
muzîka kurdî dike, pê dihese ku 
muzîka kurdî wekî kulîlkeke naz* 
dar û nazenîn e. Lewre jî mirov 
dikare bi hêsanî bişikêne û biçil- 
misîne. Armanca wî ya sereke ya 
ku dixwaze bi Kurdan re bike, 
aranjekirina muzîka kurdî ye. 
Jixwe çendek berê ji bo zêdetir 
xizmeta muzîka kurdî bike, li 
Amedê serî li Navenda Çanda Ce- 
gerxwîn daye û bi hêvî ye ku li 
wir bigihîje vê miraza xwe. 

Ev 8 sal în ku Anders di nava 
muzîka kurdî û muzîka Rojhilata 
Navîn de dixebite. 

Bo nimûne ji bo hunermend 
Mizgîn Ozdemîrê, muzîka Tehsîn 


Taha aranje kiriye û tewneke 
nûjen dayê. Her wiha wî ji Miz- 
gînê re muzîka 2 stranan çêkiriye 
ku navê wan ‘Delal’ û ‘Dayê’ ne. 
Muzîka bi navê ‘Dayê’ di sala 
2010ê de li Danîmarkayê, di beşê 
‘Muzîka Cîhanê’ de, wek muzîka 
duyemîn hate hilbijartin. Her sal 
li Danîmarkayê bi navê ‘Muzîkên 
Cîhanî yên li Danîmarkayê’ pêş- 
baziyek tê organîzekirin û muzî- 
kên ku têne hilbijartin, dibin CD 
û li seranserê dinyayê têne belav- 
kirin. 

Çend xebatên Anders bi vî 
awayî di CD-yan de tomar bûne û 
li dinyayê belav bûne. 

Wî bi hunermendê Misrî yê 


Navdar Mohamed Asgarî re xe- 
bata muzîkê kiriye. Asgarî muzîs- 
yenekî Rojhilatî ye ku formeke 
modern a Rojavayî dide muzîka 
Rojhilatî. 

20 sal in mamostetiya 
muzîkê dike 


Herwiha wî gellek caran di 
konseran de, bi saksafonê muzîka 
Nîzamattîn Arîç û Neşet Ertaş 
pêşkêşî muzîkhezan kiriye. 

Anders 20 sal in Itu di nava komên 
ciwanan de mamostetiya muzîkê 
dike. Ew hoste û şarezayekî saksa- 
fonê ye. Haya wî li ser pedagojiya 


zarok û ciwanan baş heye. Pisporekî 
muzîka Jazz-ê ye. Bi salan e ku bi 
komên Jazz, Rock, Pop, Soul, Electro 
û Folkê re kar dike. Komeke wî ya 
Rockê heye û navê wê "The Univer- 
zals’’ e. Di dibistana bi navê "Ruders- 
dal Musiltskolesê”, beşê Orkestraya 
Senfoniyê de xwedî roleke taybet e. 

"Xebatbi Kurdan re 
xweşejîzorejî" 

Anders ji sala 1998 heta 
2002yê li ser muzîka şanoyê jî 
kar kiriye. Ji sala 1999ê heta 
2007ê wî bi Rûsan re kar kiriye û 
bi Victor Shapovalov û koma 
VFsix re li Rûsyayê beşdarî 5 tur- 
neyan bûye. Li hêla din li seran- 
serê Ewropayê di navbera 
1995-2011’an de beşdarî gelek 
konseran bûye û bi Hunermend 
Mizgîn Ozdemîrê re di navbera 
2004-2012’an de li Almanya, Tir- 
kiye, Swêd û Danîmarkayê beş- 
darî gelek konseran bûye. 

Gelo Anders xwe çiqas nêzîkî 
Kurdan û muzîka wan dibîne? 
Jiyan û xebata bi wan re zehme- 
tiyên çawa jê re çêdike? Di mu- 
zîka kurdî de favoriyên wî kî ne? 
Wiha dibersivîne: 

"Carcaran ez xwe gellekî nê- 
zîkî Kurdan dibînim. Carcaran 
jî xwe di nav wan de xerîb hîs 
dikim.Ji muzîka kurdîbaş fêhm 
dikim, lê dîsa jî melodiyên 
kurdîji bo min cuda ne. Bi qasî 
ku xebata bi Kurdan re xweş e, 
hewçend jîzor û zehmet e. Biya 
min muzîka kurdî bi têra xwe 
dewlemend e. Xwedî hîs û 
enerjîye. Nîzamettîn Arîç, Delîl 
Dîlanar, Ciwan Haco û di ko- 
meke bi navê 'Awazên Çiya’ de 
stranbêjek heye, strana bi navê 
'Xezal’ distrê, li ber dilê min pir 
şêrîn in.” 

Anders li ser muzîka hevjîna 
xwe Mizgîn Ozdemîrê diyar dike 
ku muzîka wê hestiyar û drama- 
tîk e. Her wiha li gotina xwe zêde 
dike ku Mizgînê gellek hestên 
baş li felsefeya wî ya muzîkê zêde 
kiriye. Ew dixwaze keça wî Delal 
di nav çanda Danîmarkî û Kurdî 
de mezin bibe: "Dilxwaziya min 
ew e ku keça min hem ji dayîka 
min fêhm bike, hem jî ji xesûya 
min! Herwiha hêvîdar im ku hem 
ji Şakiro fêhm bike, hem jîji Hans 
Christian Andersen. 


"Şakîra tê Kurdistanê û li 
ser Enfalê stranan dibêje" 

Jiyana Pêşmergeyekî di "Al- Cezîre" de hat nîşandan 



Rûdaw (Swêd) - Derhênerekî Kurdyê ciwan fîlmekî 
dokumentarî li ser jiyana pêşmergeyekî dêrîn ê ji 
Rojhilatê Kurdistanê çêkir. 

Rojnamevan û derhêner Zanyar Ademî ku rûniştvanê 
Swêdeye xwedî bawernameya di warê rojnamevanî û 
sînemayê deye,fîlmekîdokumêntarî li serşoreşa Kur- 
distanê û jiyana malbata pêşmergeyekîKurdistanê 


çêkir. Dokûmentasyon behsa serpêhatiya jiyana 
pêşmergeyê dêrin TahirAdemî dike û bi arîkariyê der- 
hênerekî swêdî hat çêkir. 

Tahir Ademîxelkê bajarê Seqiz li Rojhilatê Kurdistanê 
ye û bavê derhêner Zanyar Ademî û stranbêj Kejal 
Ademîye. Evfîim bo cara pêşiyê di televizyona erebî 
"AI- Cezîre"ya înglîzî de hat nîşandan. 



Hunermend Şerîf Kayran 
dev ji Flaş Tv berda : 

Bernameya min 
xizmeta hunera 
kurdî nedikir 



Şerîf Kayran 


Ebdulla Nihêlî 


H 


unermendê ji Ba- 
kurê Kurdistanê 
Şerîf Kayran diyar 
dike ku meha He- 
zîranê ya îsal ber- 
hema xwe ya heftan belav dike. 
Kayran ku heya vêga ezeb e dix- 
waze bi keçeke ji Başûrê Kurdis- 
tanê re bizewice. 

Kayran, ku li Bakur û Başûrê 
Kurdistanê hezkiriyên dengê wî 
hene, heta niha şeş CD belav ki- 
rine ku 4 ji wan bi tirkî ne û du jî 
bi kurmancî ne. Şerîf Kayran li 
Başûrê Kurdistanê bêtir bi herdu 
stranên 'Çavreşa Min' û 'Sorgula 
Min' tê naskirin. 

Şerîf Kayran ji Rûdawê re ragi- 
hand, niha CDiyeke nû ku ji 17 
stranan pêk tê, amade dike. Nav- 
birî qala naveroka CDya xwe kir 
û got: "Stranek bi zazakî, yek bi 
hewramî û yek jî bi soranî û tirkî 
ye, yên din jî bi kurmancî ne.” Bir- 
yar e di Hezîranê de berhema nû 
ya Kayran bikeve bazarê. 

Bernameya min xizmeta 
hunera kurdî nedikir 

Bernameyeke hunerî ya huner- 
mend Şerîf Kayran di kanala tirkî 
Flaş Tv de hebû, lê piştî pêşkêşki- 
rina 11 beşan ji vê bernameyê 
dev jê berda. Navbirî got: "Min di 
vê bernameyê de stranên kurdî 
digotin, lê bername qet xizmeta 
hunera kurdî nedikir, çimkî ber- 


name ne ramana min bû, tiştek di 
destê min de nebû. Bêguman vê 
bernameyê tiştek li hunera min 
zêde kir, ku çawa li pêşber kame- 
rayê rawestim û bi awayekî zindî 
bipeyivim û stranan bêjim.” 

Kayran diyar kir ku piştî dev ji 
vê bernameyê berda, vêga rêzefîl- 
mekî komedîk amade dike. "Ev 
rêzefîlm ji 13 xelekan pêk tê û bi 
zimanê kurdî û tirkî ye, heya niha 
4 beş jê hatine kişandin.” 

Gazinan ji hunermendên 
başûrdike 

Kayran, ji xeynî strangotinê, go- 
tinên stranan dinivîse; wî heya 
niha gotinên stranan ji çend hu- 
nermendên kurd û tirk re nivîsiye 
wek Mahsûn Kirmizîgul, Alî Şan, 
îzzet, Zekeriya Ebdulla û Ebdilqe- 
har Zaxoyî: "Di nivîsandina hoza- 
nên stranan de li ser asta Tirkiyê 
pêncemîn kes im.” 

Lê navbirî gazinan ji huner- 
mendên Başûrê Kurdistanê dike 
û dibêje gava serdana Başûrê 
Kurdistanê dike qet xizmeta wî 
nakin: "Lê gava ew serdana Tirki- 
yeyê bikin, zêde xizmeta wan 
dikim, pêşwaziyê li wan dikim, 
ew hemû birayên min in.” 

Şerîf Kayran, ev çar sala in bi 
berdewamî serdana Başûrê Kur- 
distanê dike, nemaze jî serdana 
Dihokê dike, lê dibêje ger bi te- 
vahî li Başûrê Kurdistanê bimîne, 
li Hewlêrê bicîh dibe. 


"Min daxwaza destê 
Nazdarê nekiriye" 


Hezkiriyên dengê Şerîf dibêjin 
bihîstine ew zewiciyeiye, hinek jî 
dibêjin navbirî daxwaz ji huner- 
mend Nazdar kiriye pê re bize- 
wice, lê wê qebûl nekiriye. Şerîf 
Kayran got: "Heya vêga min jin ne 
aniye, hunermend Nazdar Cezîrî 
jî xwişka min e, lê dixwazim bize- 
wicim, ji ber ku dema min tune û 
ez ne evîndar im jî." 

Şerîf dibêje dixwaze bi keçekê 
ji Başûrê Kurdistanê re bizewice, 
lê bi şertê ku xwedî kar be, ne- 
maze jî doktor yan endezyar be. 


Serokê Pirtûkxaneya Kurdî li Stockholmê Newzad Hirorî: 

13 hezar pirtûkên me li 
ser Kurdan hene 


S erokê Pir- 
tûkxaneya 
Kurdî li 
S t o c k - 
h o 1 m ê 
Newzad Hirorî dibêje, 
pirtûkxaneya wan wek 
nîv pirtûkxaneyeke ne- 
tewî ya kurdî li Ewropa 
ye, lê di heman demê de 
dibêje "Ji ber kêmkirina 
butçeya me ji aliyê hikû- 
meta Swêdê, pêdiviya 
me bi alîkariya Hikû- 
meta Herêma Kurdis- 
tanê heye.” 

Rûdaw: Kengî ev pir- 
tûkxane hat damezran- 
din? 

Newzad Hirorî: Di 

<>ala 1997ê de ji aliyê 
Nedîm Dagdeviren hat 
damezrandin. Digel ku 
ne pirtûkxaneyeke ne- 
tewî ye, lê modeleke ji 
pirtûkxaneya netewî. Ji 
ber qedexebûna zimanê 
kurdî, Kurdan nekariye 
kitêban kom bikin, 
lewma biryar hat girtin 
ev pirtûltxane bê da- 
mezrandin ku bikare 
hemû pirtûkên ku li ser 
Kurdan hatine nivîsan- 
din bi zimanê kurdî û 
zimanên din kom bike û 
biparêze. 



ife . \ 





Newzad Hirorî 


Niha çavkaniya we ya darayî kû 
der e? 

Wezareta çandê ya Swêdê û 
şaredariya Stockholmê alîkariya 
me dikin, lê di van sê salên dawî 
de, wezaretê butçeya pirtûkxa- 
neya me kêm kiriye. Lewma niha 
em neçar in li dû çavkaniyên din 
bigerin da ku alîkariya me bikin 
û em bikarin bi awayekî rêk û 
pêk karên xwe berdewam bikin. 

Çend kes di vê pirtûkxaneyê de 
kar dikin? 

Niha em du kes in, ez û nivîs- 
karê kurd Malmîsanij. Ji ber ku 
butçeya me hat kêmkirin em 
neçar bûn hejmara karmendên 
xwe kêm bikin. 

Hejmara kitêbên vê pirtûkxa- 
neyê çend in? 

Dora 13 hezar kitêbên me 
hene ku nîvê wan bi zimanê 
kurdî ne, nîvê din jî bi 23 zima- 


nên din in. Ji xeynî van kitêban, 
nêzîka 700 kovar û rojnameyan 
li cem me hene ku ji aliyê parti- 
yên kurdî û kesên serbixwe ha- 
tine weşandin, hejmareke zêde 
ya nexşe û belavok û kart û karî- 
katûran, her tiştekî ku bi zimanê 
kurdî yan bi zimanên din hatibe 
weşandin li ser Kurdan û gihabe 
destê me, me li cem xwe paras- 
tiye; herwiha beşê me yê muzîkê 
ji heye. 

Pîvana we bo parastin û bidest- 
xistina van çavkaniyan çi ye? 

Li cem me ne girîng e kîjan 
partî û aliyê kurdî yan jî kesayetî 
ev kovar û kitêb derxistine, ti 
sansûreke me di aliyê siyasî, olî 
û nijadî de tune. 

Kî bêtir serdana pirtûkxaneya 
we dike? 

Bêtir Kurd û hinek lêkolerên 
swêdî jî carna serdana me dikin, 
ji derveyî Swêdê jî hinek kes 


hene serdana me dikin 
û sûdê ji kitêbên me di- 
bînin. Berî demekê lê- 
kolerekî japonî ku 
doktoraya xwe li ser 
Kurdên diyaspora dini- 
vîsand serdana me kir û 
heftiyekê li cem me ma. 
Em li ser sîstema pir- 
tûkxaneyên swêdî kar 
dikin û kitêbên me 
hemû di katalogekê de 
tomarkirî ne. Herwiha 
em salane çend semîner 
û pêşangehan saz dikin, 
îsal di plana me de ye 
em kursên zimanê 
kurdî bi soranî, kur- 
mancî û zazakî vekin. 

Hûn bi niyet in kitêbên 
xwe bi awayê dijîtal di 
malpera xwe de biweşî- 
nin? 

Niha em amadekari- 
yan dikin ku 200 kitê- 
bên kevin ku bi 
zimanên cuda hatine ni- 
vîsandin, herwiha kitê- 
bên kevin yên kurdî 
bikin dijîtal. 


Kevintrîn kitêb ku li 
ser Kurdan hatibe nivî- 
sandin û li cem we heye 
kîjan e? 

Kevintrîn kitêb li cem 
me ew e ku di sala 
1787ê de li îtaliyayê hatiye çap- 
kirin, nivîskarê wê misyonerekî 
îtalî ye bi navê Gerzoni ku li ser 
rêzimana kurdî ye, ev kitêb heya 
niha nebûye kurdî, her çiqasî 
çend gotar li ser hatine nivîsan- 
din, lê ji ber ku bi zimanê kevin 
yê îtalî hatiye danîn, divê kesek 
vê kitêbê bike kurdî ku pisporê 
zimanê îtalî be. Bi zimanê swêdî 
jî 4 kitêbên me hene ku piştî nî- 
veka sedsala 18. hatine danîn. 

Pêwendiya we ligel dezgehên 
hikûmeta Herêma Kurdistanê 
çawa ye? 

Di sala 2010ê de, bi awayekî 
fermî me daxwaza alîkariyê ji ci- 
vata wezîrên Herêma Kurdis- 
tanê kir, mixabin hê bersiva me 
nedaye. Em bi niyet in careke 
din daxwaza alîkariyê jê bikin, bi 
rastî pêdiviya me bi alîkariya da- 
rayî heye. 

Hevpeyvîn: Kawe Emîn 



























Hejmar 138 I Rûdaw 

Îsmaîl Beşîkçî: 

Ev sedsal 
dikare bibe 
bihara 
Kurdan 


» Xweseriya demokratîk” 
têgeheke şîlo ye. 

» Kurdistan hîn jî ne kolonî ye jî. 
» Tirkiye dixwaze li Sûriyê pêşi 
li serkeftina Kurdan bigre. 


Hevpeyvîna Hefteyê 

ivaknas û 
rewşenbîr îs- 
maîl Beşîkçî 
careke din 
dubare kir ku 
welatên mê- 
tingeh (wela- 
tên dagirkirî) xwedî statûyek in, 
xwedî sînoran in lê ti statûyek û 
sînorekekî welatê Kurdan tune ye 
û lewre Kurdistan ne welatekî 
mêtingeh e. Beşîkçî destnîşan kir 
ku statûya li Başûrê Kurdistanê bi 
ked û têkoşîna bi biryar a Kurdan 
hatiye avakirin û eger Kurd hiş- 
yar bin, ev sedsal dikare bibe bi- 
hara Kurdan. 

Rewşenbîr û civaknasê tirk îs- 
maîl Beşîkçî ku heta niha li ser 
Kurdan 38 pirtûk nivîsandine û ji 
ber fikra xwe ya li ser Kurd û Kur- 
distanê 17 salan di girtîgehên 
Tirkiyeyê de maye, li ser polîtîka- 
yên Brîtanya, Fransa û Amerîkayê 
yên derbarê Kurdan de ji Rûdawê 
re axivî. 

Hûn gellek caran dibêjin Kurdis- 
tan ne mêtingeh e (kolonî) jî. 
Nexwe Kurdistan çi ye? 

Ya rast Kurdistan ne mêtingeh 
e jî. Sînorên mêtingehan hene. Ma 
ji bo Kurdistanê sînorekî wiha 
heye? Dema dibêjin "Hindistan 
mêtingeha Brîtanyaya Mezin e", 
"Angola mêtingeha Portûgalê ye", 
divê mirov çi fêm bike? Welatek 
bi navê Hindistan heye, welatek 
bi navê Angola heye. Sînorên van 
welatan hene. Ma ji bo Kurdis- 
tanê sînorekî wiha heye? Kurd û 
Kurdistan di salên 1920an de, di 
dema Cemiyeta Neteweyan de 
hatiye parîkirin, perçekirin û par- 
vekirin. Rêveberên Brîtanyaya 
Mezin, Fransa, Kemalîst, Ereb û 
Farsan ev operasyon çêkirin. Her 
yek ji van welatan perçeyekî Kur- 
distanê xistine bin kontrola xwe. 
Du welatên emperyal ên wê 
demê, Brîtanyaya Mezin û Fransa, 
û du dewletên kevin ên Rojhilata 
Navîn, Komara Tirkiyeyê ku ber- 
dewama împaratoriya Osmanî ye 
û Şêxstiya îranê ya Nû ku berde- 


wama împaratoriya îranê ye, di 
1920an de, bi awayekî plankirî 
xwe avêtin ser Kurd û Kurdistanê. 

Mirov mêtingeriya li ser Kurdan 
û yên welatên din binirxîne, çi 
derdikeve holê? 

Beriya Şerê Duyemîn ê Cîhanê, 
li Afrîkayê du welatên serbixwe 
hebûn. Hebeşistan û Lîberya. 
Piştî şer, bi taybetî jî piştî salên 
1960an, ev hejmar zêde bû. îro li 
Afrîkayê 57 dewletên serbixwe 
hene. Û ev dewlet bi sînorên 
1885ê serbixwe bûn. Afrîka di 
sala 1885ê de ji aliyê dewletên 
emperyal û mêtinger ve hatibûn 
parvekirin. Di sînorên 1885ê de 
du caran guherîn çêbû. Yek ev bû; 
Erîtreya di 1993ê de ji Hebeşis- 
tanê veqetiya û dewleta xwe ya 
serbixwe ava kir. Ya duyan jî ev 
bû; di 2011ê de Sûdana Başûr ji 
Sûdanê veqetiya û dewleta ser- 
bixwe ava kir... Li Kurdistanê 
sînor tune ne. Ji ber vê yekê Kur- 
distan ne mêtingeh e jî. Mêtingehî 
statûyek e. Ji bo Kurdan, ji bo Kur- 
distanê ti statû tune ne. Mirov 
Herêma Federal a Kurdistanê di- 
kare bi awayekî din binirxîne. 

Ewropa û Amerîka weke şarista- 
niyên demokrasiyê tên binavki- 
rin. Di perçekirina Kurdistanê 
de rista van dewletan çi ye? 


» "Nifûsa Kurdan a li Rojhi- 
lata Navîn ji 40 milyonî zê- 
detir e. Digel vê yekê jî 
Kurd ne xwedî statûyek in. 
Dema ku behsa terorê tê 
kirin, navê Kurdan tê bilêv- 
kirin. Ev xaleke balkêş e. Ev 
cotstandardiya Ewropayê 
ye. Divê Kurd vê rewşê 
rexne bikin." 


Berpirsyarên sereke yên van 
operasyonan Brîtanyaya Mezin û 
Fransa ne. Dema ku wan ev ope- 
rasyon çêkirin, li Rojhilata Navîn 
bi rêveberên Tirk, Ereb û Farsan 
re hevkarî kirin. Li Brîtanyaya 
Mezin û Fransayê kîjan partî ha- 
tibe desthilatdariyê, li hemberî 
Kurdan polîtîkayeke dijber me- 
şandiye. Hem rastgir, hem çepgir, 
hem komunîst û hem jî lîberal li 
hemberî Kurdan polîtîkaya dij- 
kurdbûnê meşandine. Li cem 
dewletên ku Kurd tepisandine cih 
girtine. Yelûtiya Sovyetê jî piştgirî 
daye polîtîkaya dij-kurdbûnê. 
Piştgirî daye welatên ku zilm û 
zordarî li Kurdan kirine. Piştre 
Dewletên Yekbûyî yên Amerîkayê 
(DYA) jî piştgirî daye polîtîkaya 
dij-kurdbûnê. 

Bi dehan sal piştî Peymana Lo- 
zanê li Başûrê Kurdistanê Kur- 
dan statuya federasyonê bi dest 
xist. Hûn vê yekê çawa dinirxî- 
nin? Gelo Amerîka û Ewropa di 
vê sedsalê de pozîsyona xwe ya li 
hemberî Kurdan diguherînin? 

Di çarika yekemîna sedsala 
20an de, Kurd û Kurdistan bi 
destê dewletên emperyal ên wê 
demê û hevkarên wan ên li Rojhi- 
lata Navîn ve hate parçekirin û 
parvekirin. Ev parvekirineke 
wisa ye ku statû nade Kurdan. Lê 
dewleta sereke ya emperyal DYA, 
di destpêka sedsala 20an de, di vê 
bêstatûbûnê de quleke girîng ve- 
kiriye. Di 

2003yê de, di 
pêvajoya muda- 
xaleya DYAyê 
de, rejîma Sad- 
dam Huseyîn 
hilweşiya, Par- 
tiya Bees hate 
ruxandin, E1 
Muhaberat hate 
ruxandin û 
çekên kuştina 
girseyî hatine 
î m h a k i r i n . 
Dema ku ev ali- 
yên ku gef li 
Kurdan dixwa- 
rin hatin belav- 
kirin, pêşiya 


Kurdan vebû. Lê Rêveberiya He- 
rêma Kurdistanê digel Amerî- 
kayê, digel Tirkiyeyê, digel 
Ereban hatiye avakirin. Ev yek bi 
saya têkoşîna bi biryar a Kurdan 
hate avakirin. 

Ewropa çima alîgiriya dayîna 
mafên kolektîf ên Kurdan nake 
lê tenê dayîna mafên takekesî di- 


» "Li vir tişta girîng ev e: 
Divê Kurd hem di hevdîti- 
nên xwe yên ligel Civata 
Niştimanî ya Sûriyê de, 
hem jî di hevdîtinên bi hi- 
kûmetê re, hevdîtinan, 
sozên ku tên dayîn, qeyd 
bikin. Jixwe hemû kes di- 
zane ku sozên devkî bê 
wate ne û mayînde nîn in." 


parêze? Polîtîkaya Ewropayê ya 
li ser Kurdan çi ye? 

Di bin Konseya Ewropayê, di 
bin Yekîtiya Ewropayê de gellek 
dewletên ku nifûsa wan ji milyo- 
nekê kêmtir in, hene. Konseya 
Ewropayê ji 47 endaman pêk tê. 
Lê di vê konseyê de dewletên ku 
nifûsa wan 30-40 hezar e jî hene. 
Lê nifûsa Kurdan a li Rojhilata 
Navîn ji 40 milyonî zêdetir e. 
Digel vê yekê jî Kurd ne xwedî 
statûyek in. Dema ku behsa te- 
rorê tê kirin, navê Kurdan tê bi- 
lêvkirin. Ev xaleke balkêş e. Ev 
cotstandardiya Ewropayê ye. 
Divê Kurd vê rewşê rexne bikin. 

Beriya çend salan rojnamevan 
Derya Sazak bi we re hevpeyvî- 
nek çêkiribû. Di wê hevpeyvînê 
de we durûtiya Ewropayê ya li 
hemberî Kurdan bi serkeftina 
"Selahedînê Kurdî (Eyûbî)" ve 
girê dida. Mebesta we bi vê yekê 
çi bû? 

Dibe ku rista Selahedînê Eyûbî 


hebe. Lê bi ya min ev tişt girîngtir 
in. Mîr Bedirxan di 1843yê de 10 
hezar, di 1846ê de 20 hezar Nas- 
tûrî bi şûr kuştine. Bi ya min vê 
yekê li Ewropayê derbarê Kurdan 
de qenaetek neyînî ava kir. Di 
1894-1895ê de li Sasonê, di 
1909ên de li Klîkyayê, di tevkujiya 
1915 de, em dibînin ku Kurd tilî- 
kêş (tetikçi) in. Her wiha Kurd di 
dawiya 1918ê û di havîna 1919ê 
de li Başûrê Kurdistanê, di dema 
Şêx Mehmûdê Berzencî de, li hem- 
berî Îngilîzan pirr li ber xwe dan. 
Bi Îngilîzan re şer kirin. Waliyên 
Îngilîz ên Akre û Mûsilê kuştin. 

Hûn pêşveçûnên li Rojavayê Kurdis- 
tanê (Sûriye) çawa dinirxînin, Kurd 
wê encameke çawa bi dest bixin? 

Polîtîkaya Tirkiyeyê ya li ser 
Sûriyê eşkera ye; dixwaze di vê 
guherînê de pêşi li serkeftina 
Kurdan bigre. Ji ber vê yekê ne- 
hişt komên Kurd di civînên Kon- 
seya Neteweyî ya Sûriyê de cîh 
bigre. Ev civîn jixwe li Tirkiyeyê 
çêbibûn. Tirkiyeyê tevlîbûna Kur- 
dan a civînê asteng kir. Lê Kurd li 
Sûriyê koma herî birêxistinkirî 
ne. Komên din ên muxalefeta Sû- 
riyê bi qasî Kurdan birêxistin nîn 
in. Dema em li pêşveçûnên dawî 
dinêrin, em dibînin ku Konseya 
Neteweyî ya Sûriyê di vê mijarê 
de serwext bûye. Dibêjin heta ku 
Kurdan nexin eniya muxalefetê, 
ne pêkan e rejîma Beşar Esad bê 
ruxandin. Di van rojên dawî de 
Civata Nişti- 
manî ya Sûriyê 
behsa mafên ku 
wê bidin Kur- 
dan dike. Li vir 
tişta girîng ev e: 
Divê Kurd hem 
di hevdîtinên 
xwe yên ligel Ci- 
vata Niştimanî 
ya Sûriyê de, 
hem jî di hevdî- 
tinên bi hikû- 
metê re, 

hevdîtinan, 
sozên ku tên 
dayîn, qeyd 
bikin. Jixwe 
hemû kes di- 
zane ku sozên 
devkî bê wate 
ne û mayînde nîn in. 

Em hinekî jî li ser Kurdên li Tir- 
kiyeyê biaxivin. Hûn daxwazên 
"xweseriya demokratîk" û "fede- 
rasyonê" çawa dinirxînin? Li gorî 
we divê polîtîkaya Kurdan çi be? 

Divê Kurd hertim "prensîba 
xwe bi xwe birêvebirinê" biparê- 
zin. Ji bo ku ev pîvana sereke di ji- 
yanê de pêk bê, divê Kurd di nava 
hewldanan de bin. Qet nebe divê 
parastina federasyonê pîvana se- 
reke û jêneveger be. "Xweseriya 
demokratîk" têgeheke şîlo ye. 

Pirsa dawî... Gelo mimkun e ev 
sedsal bibe bihara Kurdan? Pêş- 
bîniya we çi ye? 

Belê, bê guman. Ez jî wisa difild- 
rim. Helbet ev yek bi hişmendiya 
Kurdan a pozîsyona wan a li Rojhi- 
lata Navîn û dinyayê ve girêdayî ye. 
Evyekgirêdayî rexneyên Kurdan ên 
li hemberî vê nîzamê ye. 

Hevpeyvîn: Bawer Çem 

Jin û Civak 

Sarbûna seksî kete 
dadgehên Kurdistanê 


» Yek ji sedemên girîng ên cudabûna 
hevjînan sarbûna seksî ye, lê kêm 
kes vê pirsgirêkê ji dadwer û pizîş- 
kan re eşkere dikin. 



Rewa Ebdilla 


P arêzer û dad- 
wer derbarê zê- 
d e b û n a 
dosyayên cuda- 
bûn û berdanê li 
dadgehên He- 
rêma Kurdistanê hişyariyê 
didin û dibêjin, "piştî dosyeyên 
berdanê dosyeyên sariya seksî 
tên.” 

Parêzer Meha Sebah ku di 
dosyeyên rewşa kesîtî de dixe- 
bite bo Rûdaw got ku "sarbûna 
seksî" yek ji van pirsgirêkan e 
ku bi dehan jin û mêr birine 
hember dadgehan û bi dehan 
din jî rastî nepakiya hevjîniyê 
kirine. Meha Sebah got, "li dad- 
gehan sarbûn û lawaziya seksî 
sedemê bêtiriya dosyeyên ber- 
dan û cudabûnê ye. Lê gellek 
kêm kes sedemê rastîn yê cu- 
dabûnê ji dadweran re eşkere 
dikin. Bêtiriya dosyeyan bi ber- 
dana ‘Xeliî’ bi dawî dibin ku jin 


dest ji hemû mafên xwe ber 
dibe û mêr jî wê berdide.” 

Pisporê Derûnî û Serokê Na- 
venda Şêwirmendiya Malbatê 
bo Pirsgirêkên Derûnî û Civakî 
li Silêmaniyê, Saman Sîweylî 
debarê derketine sarbûna 
seksê de dibêje sedemên de- 
rûnî, laşî û civakî rola xwe li 
cem jin û mêran. Vî herwiha 
got "sarbûna seksî eger zû neyê 
çareserkirin wê li ser jiyana 
hevjîniyê û têkiliyên jin û 
mêran bandoreke gellek xirab 
bike û berbi lawaziyê ve bibe." 

"Min êdî nekarî 
li berxwe bidim" 

Amanc piştî 5 salan ku hemû 
rê ceribandin da jiyana hevjî- 
niya xwe bidomîne, lê her 
neçar ma ji hevjîna xwe cuda 
bibe. Amanc dibêje "min êdî i 
nekarî himber sarbûna wê li 
berxwe bidim.” 


S trêsa derûnî û cûreyên xwa- 
rinê û spora giran, herwiha 
westana zêde û daxistina gi- 
raniya laş li ser derengketina 
gera mehane bandorê dikin, yan 
jî ducanî dibe sedemê nebûna 
gera mehane. 

Bûyera gera mehane di dema di 
navbera 21-35 rojan de asayîye, lê 
di dema derengketina zêdetir a 
gerê de bêyî ku jin ducanî be, pê- 
wîst e serdana doktor bê kirin. 


Gelo hertim hatina xwînê tê 
wateya çênebûna ducanî- 
bûnê? 

Ne şert e wiha be, hinek jin 
dibe ku di mehên destpêka avis- 
bûnê de xwîna wan hebe, lê pê 
re jî hinek nîşanên wek westan û 
hestkirina bi dilxelandinê hene. 
Ger rêje û dema xwînê wek 
mehên berê normal be, ducanî 
tune ye, ger ne wiha be pêwist e 


Amanc Fuad (33) dibêje li 
cem jina wî sarbûna seksî heye 
û ew jî zêde ji sekskirinê hez- 
dike, herwiha dibêje wan ser- 
dana çendîn pizîşkan kirin lê 
sûda vê nebû: "Me herduyan ev 
rastî fêm kir ku em nikarin bi 
hevre berdewam bin, loma me 
biryar girt ku em ji hev cuda 
bibin.” 

Seksstûnek serekîye 

Seks yeke ji stûnên sereke 
yên jiyana hevjîniyê ye. Gellek 
zor e ku têkiliyeke saxlem nav- 
bera du hevjînan de dom bike 
eger têkiliyeke seksî ya saxlem 
navbera wan de nebe. Sîweylî 
dibêje, “mirov dikare çavê xwe 
li hin pirsgirêkên malbatî û ci- 
vakî biniqîne, lê gellek zor e 
mirov bikare çavê xwe li ne- 
bûna têkiliya seksî bigire.” 

Li gor amarên Civata Dawerî 
di du salên borî de li dadgehên 



Herêma Kurdistanê 8 hezar û 
244 dosyeyên berdan û cûda- 
bûnê hatine qeydkirin. 

Ji Dadgeha Hewlêr Dadwer Eb- 
dilbasit Ferhadî di vê baweriyê de 
ye ku yek ji çareseriyên kêmki- 
rina rêjeya berdan û cudabûnê, 
xwendina dersa seksî û malba- 
tiyê di dibistanan de ye, herwiha 
vekirina kursên taybet ên ronîki- 
rina malbatî û seksî bo van xort û 
keçên ku nû dizewicin. 

Jin şerm dikin ji 
doktor re bêjin 

Pizîşk û derûnnas amaje didin 
ku kultura eybdîtina axaftina der- 
barê sarbûna seksê, veşartin û 
neçareserkirina vê mijarê dibin 
sedemên zêdebûna rêjeya berdan 


û cudabûnan. 

Pispora Nexweşiyên Jinan, Dr. 
Huda Ehmed Necar dibêje sariya 
seksî rewşeke gellek belav e û rê- 
jeyeke jin jê dinalin. Necar her- 
wiha got, “beşeke mezin a jinan 
bi sedema şermkirinê ne amade 
ne heta ji pizîşkên jin re jî rasti- 
yan bêjin.” 

Sedemên sariya seksê 

Sedemên laşî: Îltîhaba cihê 
zayîn, gulçîsk û lûliya mîzê, girê û 
kîsên avê di stûyê malzarokî de. 

Sedemên derûnî û civakî: 
Perwerdeya nedirust a civak û 
malbatê, sinetkirina jinan, kêm 
hişyariya seksî, nebûna hezkirina 
di navbera hevjînan de, tundûti- 
jiya malbatî, nexweşiyên derûnî û 
bi taybetî jî xemokiyê. 



Pirsa herî zêde ku jin ji hev dikin: 

Çima gera mehane 
dereng dikeve? 


testa ducanîbûnê bê kirin. 

Rêjeya gera mehane heya çi- 
qasî asayî ye? 

Bi giştî di dema gera mehane 
de jineke asayî nêzîka 4-12 kev- 
çiyên qehweyê xwîn jê diçe, ger 
jinek neçar bû di rojekê de zê- 
deyî 10 pet bikar bîne pêwist e 
serdana doktor bike. 

Li cem pirraniya jinan dema 
gera mehane 3-5 roj in, ger li 
cem hinek jinan kêmtir yan zê- 
detir be pêwist nake bitirsin, ji 


ber ku ji 2-7 rojan jî asayîye, lê 
belê ger ji 7 rojan zêdetir be pê- 
wist e serdana diktor bê kirin. 


Rizgarbûn ji êşên gera me- 
hane 

Bikaranîna dermanên ku êşê 
kêm dikin bandorê dike, wek Para- 
cetamol û Profane, lê dibe ji aliyê 
doktor dermanên taybet û biban- 
dortir bên diyarkirin, ger kesek jî 
nexwaze derman bikar bîne, xwari- 
nên germ û xwe şûştina bi ava 
germ dikarin êşê kêm bikin. 


Xwarinên ku bo dema gera 
mehane pêwist in 

Yek ji rewşên nexweş yên 
dema gera mehane derketina 
bayê ji zik e. Lewma divê jin 
şînkahî û fêkiyan zêde bixwin. 
Qehwe ne baş e. Baştir dibe 
ger jin di gera mehane de xwa- 
rinên sivik bixwin û xwe ji 
xwarinên sorkirî û bi dohn û 
şor dûr bikin, xwarina rnasî û 
fisteqan jî pir baş e. 









Hejmar 138 I Rûdaw 


Nêrîn 


Şirove 


Jê bigerin, bila 

didemaxwede 

bimirin 



Taman Şakir 


N izanim îsal ji ber çi hate bîra hikû- 
meta Herêma Kurdistanê ku hesta 
netewî li Kurdistanê di sekeratê de ye 
û divê hinek av bixe gewriya vê hestê, 
daku Xweda wê zindî bike û hilmekê 
berde. 

Lewma bi mezinahiya xwe roja 8ê 
Adarê kir "roja lixwekirina cil û bergên 
netewî”. Bi vê kiryarê hikûmetê serê 
xelkê gêj kir, helkeft ji helkefteke jinan 
bû roja cilên netewî û şahî û govendê. 
Hikûmetê bi vê biryarê ne ku du çûk lê 
komeke çûkan bi kevirekî kuştin: pirs- 
girêka jinan ji bîra xelkê bir û xelkê bi 
xwe nedizanî roja jinan çi ye, roja cilên 
netewî jî lê zêde bû; êdî ti wateyeke 
roja jinan li ser asta roja netewî ya cil û 
bergên kurdî namîne, xebata jinan a 
çend salan bi avê de çû. Ji aliyekî din ve 
jî hikûmetê nîşanî dinyaya derve dide 
ku jinên Kurdistanê çiqasî kêfxweş in û 
di roja xwe de bi cilên kurdî dîlanê 
dikin, kêfxweştirîn jinên vê dinyayê ne 
û ti daxwazeke wan tune. Tiştê li ser 
hikûmeta Kurdistanê tê hûnandin, ku 
qaşo kuştina jinan û şîdeta li dijî wan li 
Kurdistanê heye, tenê virr û derew in. 
Lewra roja jinan kir qurbana cil û ber- 
gên me yên netewî. Baş e, qey rojeke 
din nebû bo vê helkeftê?! 

Gelo bi lixwekirina cil û bergên ne- 
tewî, hesta me ya netewî careke din 
dibe 180 pile? Nexêr. 

Her ev hikûmet û partiyên Kurdis- 
tanê nêzîka 20 salan dibe ku şerê 
hemû moreke netewî dikin. Serokekî 
me yê netewî hebû, ew kirin wek lî- 
derê partiyê, cil û bergên me yên kurdî 
yên herî xweşik hebûn, lê sûkên Kur- 
distanê bi eba û cubbeyên erebî tije 
kirin; eger ne ji cejna Newrozê bûna, 
vêga divabû me hezar fatîhe li ser rihê 
cil û bergên kurdî bixwenda. Tabloyên 
li ser dikan û sûkên me bûne wek hew- 
delê, Tirk, Ereb û Faris bi kêfa xwe 
destê xwe tê werdidin û kurtepist jî ji 
devê ti kesî nayê. Ji hemûyî jî xirabtir 
her kesekî ku xwediyê hesta netewî be 
û xwediyê projeyeke netewî bûbe, hi- 
sabê qirûşekî jê re nehatiye kirin, ji ber 
ku di zanista keysbazî û li zurnexistin 
û firotina ser û mala neteweyê zanî- 
neke wî ya berçav nebû. Hikûmetê di- 
karibû roja 8ê Adarê terxan bike bo 
lêpirsîn û cezakirina wan kesan, yên 
ku jinan dikujin, xeter in li ser mirov û 
ewlekariya netewî û ewlehiya xwarin û 
derman û jîngehê; yên ku jehrê bi 
xelkê Kurdistanê didin xwarin û nahê- 
lin xelk di dema xwe de bimirin, lê lezê 
dikin di mirina xelkê Kurdistanê de, 
hingî pêdiviya hesta netewî bi cil û 
bergên kurdî nebû, me jî ti gazin nedi- 
kirin. 

Çareya pirsgirêkên mezin bi cil û 
bergan nayê kirin. Divê xelk xwe wek 
xwediyên welêt bibîne û em hemû di 
erk û mafan de wekhev bin, hingî pêlav 
me bi welatê me ve girê nadin, lê dibe 
ku canê me, me pê ve girê bide. 


R 


ojhilata Navîn di guherîneke 
dîrokî de derbas dibe. Ev pê- 
vajo di dîroka sedsalên dawî 
de wek sêyemîn pêla gorînê 
ye. Pêla ewil di dema şerê 
yekemîn ê cîhanê di 1914ê de destpê kir 
û 1923yê bi îmzekirina Peymana Lozanê 
dawî lê hat. Împeratorî rûxiyan, dewletên 
netewî hatin damezirandin. Cemiyeta Mi- 
letan dezgeha bilind a navnetewî wê 
demê ye. Wê demê Kurdistan li ser çar 
dewletan hat parve kirin, xelkê Kurd mex- 
dûr bû, ti mafek bi dest neanî. 

Pêla duyem, dema şerê duyemîn ê cî- 
hanê ye ku di 1939ê de destpê kir. Sala 
1945ê li Konferansên Malta û Yalta bazara 
cîhana nû hat kirin. Churchill, Roosewelt 
û Stalîn [big three) nexşeya cihana nû 
diyar kirin. Dezgaha wê demê Yekîtiya Mi- 
letan (UNO) bû. NATO û Pakta Warşova du 
qereqolên cîhana dema "şerê sar" in. Ev 
dem heta 1989/9lê domiya. Destkeftina 
miletê Kurd di vê demê de Komara Kur- 
distanê ya Mahabadê ye. Şabûna me piştî 
11 mehan li sêdaran bi şehadeta Qazî Mu- 
hamed bi dawî hat. 

Pêla sêyem dema rûxandina sistema 
"şerê sar” e. Bi rûxandina Dîwarê Berlînê 
(1989) destpê kir û hê jî berdewam e. Ev 
pêl piştî rûxandina Yekitiya Sovyetan û 
Yûgoslavyayê, berê xwe da Afganistanê û 
îraqê. Berî du salan li Afrîkaya Bakur serî 
da, par gihisht Sûriyeyê, wê derbasî îranê 
jî bibe. Tirkiye hewl dide, wekî dema pêla 
duyemîn, bê "zerar” di vê pêvajoyê de der- 
bas bibe. Lê agirê azadîxwazî û demokra- 
siyê wê wê derê jî bide ber xwe, îro nebe 
sibe. 


Tifaq û nîfaq 


Bayram Ayaz 


Hem ji dor berên PKKê û 
hem jî hinek kes ji aliyên 
din dixwazin nîfaqê bixin 
nav tevgera bakur. 


Miletê Kurd çi bi dest anî? Heta niha li 
başurê welat "de facto" dewleteke 22 salî 
heye. Di saya çi de? Saya konjunktûra si- 


yasî û tifaqê de. Dema tifaq sist dibe, nîfaq 
çêdibe, destkeftiyên me dikevin ber me- 
tirsiyê! Tifaq û nîfaq li hemî parçeyên we- 
latê me mijara sereke ye. Cihên hêzên 
welatparêz bi tîfaq in, Kurd di doza xwe 
de pêş dikevin. Nîfaq dikeve nav me, em 
bi hevdu dikevin, doza me têk diçe. Niha 
li rojavayê welatê me, em beranberê ez- 
mûnekî dîrokî ne. Tifaq hebe, emê biserk- 
evin. Di dîroka miletê Kurd de wê rûpelekî 
nû destpê bike. Axa azad fireh dibe. Dor tê 
ser Rojhilat û Bakur, dahatûyeke geş! 

Tifaq û nîfaq, "pahniya aşîlê (Achilles)" 
ya Kurdan e. Li bakurê Kurdistanê, bi tay- 
betî vê kêliyê, dewleta tirk bi fêlbazî zîxan 
di pahniya aşilê ya Kurdan dide. Mixabin, 
hinek bi têra xwe bi vê tehlûkeyê ne şiyar 
in. Hem ji dor berên PKKê û hem jî hinek 
kes ji aliyên din dixwazin nîfaqê bixin nav 
tevgera bakur. Ziman û şêweyê wan û şerê 
medyayê, xizmeta Kurdan nake. Ev tiştê tê 
kirin nîfaq e, ti feyda xwe ji Kurdan re 
tune. Armanc ew e ku Kurd bê tifaq bin, 
daku dewlet bikare bi kêfa xwe bi me bi- 
lîze. Me bêhnfirehî divê! Pirs ev e: Di pêla 
sêyemîn de, em dixwazin çi bi dest bînin? 
Emê bikarin bibin xwedî dewlet? Evên 
dewleta Kurdistanê dixwazin, pêwist e ji 
bo tifaqê kar bikin. Nîfaq dijminahiya herî 
mezin e ji bo rê û rêbaza karwanê doza 
Kurd û Kurdistanê. 


H 


efteya borî li Amedê civî- 
nekê hevbeş di navbera 
nûnerên cûr bi cûr rêxisti- 
nên Kurdan û çend rew- 
şenbîran de pêk hat. Dibe 
ku di demên borî de jî hin civînên bi vî 
rengî pêk hatibin, lê belê dema pêkanîna 
vê civînê xwedî wateyeke cuda ye. 

Beriya ku heman civîn li Amedê pêk 
were ez hatibûm agahdar kirin. Lê belê 
min hêvî nedikir ku tevlîbûn ewqas cûr bi 
cûr be. Bi rastî min digot ku wê ev civîn jî 
weke parçeyeke xebatên Kongreya Civaka 
Demokratîk be. Lê piştî ku min belgeya 
encamê xwend û li navên kesên ku beş- 
darbûyî nêrî, di dilê min de hêviyên ji bo 
pêkanîna Yekîtiya Kurdên Bakur mezintir 
bûn. Lewre ez heman civînê weke dest- 
pêka pêvajoyekê nû dibînim. 

Derbarê heman civînê de, di çapeme- 
niya tirk de rexneyên hin kesên Kurd 
hatin weşandin. Derbarê her karî de pirr 
asayî ye ku rexne hebin û herwiha nerazî- 
bûn jî. Di aliyekî de divê hemû rexne 
werin guhdar kirin, di aliyê din de jî pê- 
wîst e armanca rexnedaran û kiryarên 
wan jî bên dîtin. Bi taybetî di nava me Kur- 
dan de kesên ku tenê rexneyan dikin, lê 
belê bi emel zêde feydeyê nadin gelê me 
pirr in. Lewre divê berpirsyarên ku xeba- 
tên neteweyî dikin di aliyekî de dilfireh 
bin û bizanibin rexneyan guhdar bikin, di 
aliyê din de jî bikaribin wate bidin rexne- 
yan. 

Di dîroka me Kurdan de birîna herî kûr 
pêknehatina yekîtiyê ye. Eger me yekîtî 
hebûya, bê guman me yê îro tiştên pirr 
cuda niqaş bikira. Mixabin, ji ber cûr bi 
cûr parçebûna di nava gelê me de, em hê 
jî neçar in ku li ser mijarên wiha kevnar 
bisekinin. 

Civîna hefteya borî pirr girîng bû, divê 


Pirsgirêka Yekitiya 
Kurdan 


Ahmet DERE 



Bo yekitiya Kurdên Bakur 
rola hin şexsiyetan pirr 
girîng e. 


dumahîka wê jî hebe. Di vî warî de ber- 
pirsyartiya herî mezin dikeve ser Kon- 
greya Civaka Demokratîk (KCD an jî DTK). 
Bi vê gotinê ez naxwazim bêjim ‘divê KCD 
vî karî bimeşîne’. Eger KCD vî karî weke 
xebateke xwe bibîne, mixabin wê encama 
wê ji ên civînên dema borî cudatir nebe. 
Tişta ku ez dixwazim bêjim ev e; pêwîst e 
KCD, BDP û saziyên din ên nêzîkî wan bi- 
karibin û bixwazin rê bidin derdorên der- 
veyî wan. Ji bo ku kes nebêje ‘ev xebata 
KCD û BDPê ye, lewre nabe bingeha yekî- 
tiya Kurdan’ pêwîst e soza rêxistin û rew- 
şenbîrên ku heya niha xwe ji KCDê û BDPê 


dûr digirin, derkeve pêş. Eger wiha nebe, 
mixabin wê careke din hêviyên me vala 
derkevin. 

Di xebata pêkanîna Yekîtiya Kurdên 
Bakur de rola hin şexsiyetan pirr girîng e. 
Mînak; kesên weke Ahmet Tûrk, Leyla 
Zana û Osman Baydemir dikarin roleke gi- 
rîng bigirin ser milên xwe. Lê belê ev nayê 
wateya ku li her deverê û di hemû karî de 
soza wan li pêş be. Rolên girîng dikarin bi 
pirr cureyan pêk werin. Lewre min xwen- 
dina belgeya encamê ji aliyê xanim Leyla 
Zana ve nepejirand. Rewşenbîrekî ser- 
bixwe dikaribû heman belge bixwenda. 

Ji bo ku xebatên bi armanca pêkanîna 
Yekîtiya Kurdên Bakur serkeve, divê; 

• saziyek weke Konferansa Neteweyî 
ya Kurdên Bakur were tenzîm kirin. 

• bi navê heman saziyê karê navxweyî 
were meşandin. 

• bi navê heman saziyê li derveyî 
welat karekî dîplomatîk bê meşandin. 

• ji bo van xebatan aiîkariya aborîya 
hemû rêxistinan bê girtin. (Divê barê 
aborî jî tenê li hêviya KCDê û BDPê ne- 
mînej 

• piştî demekê, amadekariyên Kon- 
greya Neteweyîya Kurdên Bakur bê me- 
şandin û kongre bicive. 

Hawar Ebdilrezaq / 
Hêvîdar Ehmed 


D i 8ê Adarê de sêyemîn pêşan- 
geha navnetewî ya taybet a 
otomobîlan li Hewlêrê hate veki- 
rin û 4 rojan domand û ji 18 we- 
latan 85 şîrket beşdar bûn. 
Pêşangeha navnetewî ya Hewlêrê 
şîrketên navdar yên otomobîlan 
han dide ku şaxên xwe li Herêma 
Kurdistanê vekin. Bi baweriya 
serpereştiyarê pêşangehê jî ev 
pêşangeh qerebalixtirîn pêşan- 
geha Hewlêrê bû. 

Hejmareke zêde ji şîrketên nav- 
daryên taybet bi çêkirina otomo- 
bîlan wek Mercedes Benz, Jaguar, 
Land Rover tevlî vê pêşangehê 
bûbûn. Nûnerê şîrketa Hamann a 
almanî jî radigihîne: "Me otomo- 


bîlên cureyê Porsche anîn û di vê 
pêşangehê de firotin û biryar e 
otomobîlên cureyê Ferrari û 
Lamborghini jî bînin ku nirxên 
wan nêzîka 2 milyon Dolar in.” 

Rêveberê şîrketa Mehtab û nû- 
nerê şîrketa Hamann a almanî 
Rewend Yasîn, eşkere kir ku gi- 
rîngtirîn karê wan di vê pêşan- 
gehê de anîna şîrketa Hamann a 
almanî bo Kurdistanê ye ku bi 
karê ciwankirina otomobîlên gi- 
ranbuha yên cîhanê tê nasîn 

Keçan bala xelkê kişand 

Şîrketa Bacgir ku nûnera şîr- 
keta Mercedes Benz a almanî li 
Kurdistanê ye, radigihîne ku sa- 
lane nêzîka 200 otomobîlan tîne 
Kurdistanê û pirraniya wan tên fi- 


Pêşangeha Hewlêrê baştirîn pêşangeh li ser asta îraqê bû 

Li Rojhilata Navîn 

yekemîn Mercedesa ML 

li Kurdistanê hat firotin 


rotin. Wî eşkere jî kir ku wan gi- 
rantirîn otomobîl di vê pêşan- 
gehê de firotine. Nûnerê şîrketa 
Mercedes a almanî li Kurdistanê 
Ayten Gokdemîr jî got: "Me gellek 
otomobîl firotin, girantirîn oto- 
mobîl li cem me bi 660 hezar Do- 
laran hat firotin, ku cureyê 
Mercedes ML bû, evjîyekem oto- 
mobîla bi vî rengî ye ku li seran- 
serê Rojhilata Navîn tê firotin.” 

Di vê pêşangehê de, zêdetirîn 
serdankaran rasterast li otomobî- 
lên Mercedes dinêrin, ji ber ku 
çend keçên Tirk xwe ligel otomo- 
bîlan nîşan didan û Gokdemîr jî 
dibêje di pirraniya pêşangehên 
cîhanî de jin hevkariya kiryar û 
serdankeran dikin: "Li vir jî me 
heman kar kir, lê bo Kurdistanê 
ev tiştekî nû ye.” 

"Rojane 10-15 hezar 
kes dihatin" 

Hezkirina Kurdan ji otomobî- 


lan re tiştekî zehf berçav e, xire- 
cira vê pêşangehê jî her ev yek 
îspat kir. Serpereştiyarê pêşan- 
geha navnetewî ya Hewlêrê Eb- 
dulla Ehmed jî ragihand ku îsal 
hejmareke zêde ya xelkê serdana 
pêşangehê kirin: "Rojane 10-15 
hezar kesan serdana pêşangehê 
dikirin. Ev îspat dike ku Kurd ji 
otomobîlan hez dikin, herwiha 
îspat dike ku rewşa aborî ya xelkê 
Kurdistanê baş e." Bi baweriya rê- 
veberê giştî yê şîrketa Karzun, 
Ehmed Kîswanî, ku wekîlê giştî 
yê şîrketa Nissan e li hemû îraqê, 
ev pêşangeh "nimûneyî" bû û sal 
li dû salê jî ber bi başiyê diçe. 

Mêr pereyan didin û jin dajon 

Ehmed ku ji Urdunê ye, ji Rû- 
dawê re got: "Di vê pêşangehê de 
pêşbaziyeke xurt di navbera şîr- 
ketan de hebû ku baştirîn û ci- 
wantirîn mînakên otomobîlan tê 
de hatin nîşandan. Vê pêşangehê 


wek baştirîn pêşangeh li ser asta 
îraqê dibînim, ev jî ji ber çend se- 
deman, wek rewşa ewlekariyê, 
pirr bi başî organîzekirina pêşan- 
gehê." 

Hatina hejmareke zêde ya jinan 
yek bû ji dîmenên berçav ên vê 
pêşangehê. Hinek ji wan ji baja- 
rên din bi taybetî bo vê pêşan- 
gehê hatibûn Hewlêrê. Emîre 
Rifaî, ku ji Kerkûkê hatibû, got: 
"Dixwazim otomobîleke kêrhatî 
bikirim. Otomobîlên pirr baş di 
vê pêşangehê de hene, lê belê 
nirxê wan giran e. Lê otomobîlek 
heye bi navê Lafan, nirxê wê zehf 
baş e, nêzîka 6800 Dolaran e.” 

Serbest Ekrem, ji şîrketa Land 
Rover û Jaguar, eşkere kir ku di 
nava van çend rojan de bi buhayê 
yek milyon Dolarî otomobîl firo- 
tin, ku hinek ji kiryarên wan jin 
bûn. Nûnerê Mercedes jî got: 
"Pirraniya deman mêr pereyan 
dide û jin dajon.” 



Bîranîna Şehîdên Helepçeyê - 2012 


Munchen 

EinWeltHaus, Schwanthaler Str. 83 
Dem: 16ê Adarê 
Saet: 19:00 

Amadekar: Kordinasiyona 
Komelên Kurd li Munchenê 

FKKS: ”Bila 16ê Adarê ji aliye Yekîtiya Netewan 
wek rojek li dijî bikaranîna çekên kimyevî bê îla: 
Dem: In, 16 Adar 2012 
Seat: 17:00, 

Navnîşan: Adolf Fredriks Kyrka- Stockholm 

Amadekar: FKKS 


Munchen 

Bergmannstr. 35 
Dem: 16ê Adarê 
Saet: 18:00 

Amadekar: KOMKAR û KDP 

Ludwigshafen am Rhein 

Berliner Platz 
Dem: 16.03.2012 
Saet: 15:00 - 18:00 
Pêwendî: 

00491799062605 

004917666444420 




* 




Aut i£ 


Mezopotamya 

Weqfa Şandina Cenazeyan 



Mezopotamya 
canazeyên 

herçar beşên 
Kurdistanê 


Di rojên dijwar de 
em bi we re ne 


Tei, 02331 - 47 33 886 


Mobil: 0178 - 18 56 970 
0172-27 24163 



Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 

Lîmon, xiyar û 
patat bo zelal- 
kirina çerm baş in 


Hembêzkirin mirov ji 
nexweşiyên dil diparêze 


Xaçepirs 


Xwarinên sivik di 
pêşerojê de zarokan 
ji qelewiyê diparêzin 


L êkolînvanên Zanîngeha 
Oxford eşkere kirin ku 
mirov dikare rê li ber qelew- 
bûna zarokan a pêşerojê bi- 
gire, ew jî eger mirov 
xwarinên kêm kalorî bide 
wan. 

Li welatên pêşketî kîloyên 
giran di jiyana rojane de dibin 
pirsgirêkeke mezin. Zanyarên 
Oxfordê li ser 38 zarokan lê- 
kolîn çêkirine ku temenê wan 
navbera 11- 18 salî de ne. Ev 
zarok li ser du koman hatibûn 
dabeşkirin, koma yekem ew 
xwarinên ku kalorî tê de kêm 


e jê re hat dayîn. Koma duyem 
jî ew xwarinên ku kalorî tê de 
zêde ye ji wan re hat dayîn. Ev 
tişt di heftiyê de du rojan bo 
maweyê 108 heftiyan, ango 
du salan dom kir. 

Lêkoleran eşkere kirin ku bi 
giştî zarokan di rojên ku xwa- 
rinên wan ên sivik hebûn 61 
kalorî kêmtir xwarine. Her- 
wiha li gor encamên vê lêko- 
lînê derketiye holê rojên ku 
kaloriya xwarina kêm bû, za- 
rokan kêmtir xwariye ji wan 
rojên ku wan bi xwe xwarina 
xwe hilbijartine. 


Çeperast: 1-Tiral, zugurd, 
serseri - Restorant, xwarin- 
xane - Kar, xebat, emel. 2- Li 
Rojhilata Navîn milletek - 
Vala, kes lê tune - Gor, tirb, 
mala mirîyan (berepaşj. 3- 
Rawestgeha mezin a trênan 
(berepaş] - Xwarina pir bi 
xwê - Acizî, bêhntengî. 4- Bê- 
dilî, ne ji qazî ve, bêyî dax- 
wazê (berepaşj - Di dîroka 
Grekîyan de xwedayê şer_- 
Zehmetî, dijwarî, zixt. 5- Ûdî, 
kesê li ûdê dixe - Gotinek 
bêhnfirehî û xweşîyê. 6- Kat, 


xebat (berepaşj - Bi rêya 
xeta telefonê şandina na- 
meyan (berepaşj - Cejn, şahî. 
7- Fêkîyên nûçêbûyî, fêkîyên 
negihayî, xaw - Ji vir û pêde, 
niha. 8- Sergerm, serxweş - 
Libergerîn, tika,rica (bere- 
paşj. 9- Xefika çûk û teyri- 
kan, bi taybet ji bo kewan tê 
bikaranîn - Serbest, ser- 
bixwe, cîhgirê muhtar. 10- 
Roja xutbê, di îslamê de roja 
pîroz - Nava herdu delingan, 
ji navikê heta navbera herdu 
ran û paqan. 


Serejêr: 1-Beradayî, serserî 

- Tiştên sexte û ne baş. 2- Hu- 
nermendekî Kurd-Ermenî. 3- 
Bi şûnde çûn, poşmanbûn, 
dîsa hatin (berepaşj - Rastî, 
piştrastî. 4- Pêk hat, rû da (be- 
repaşj - pîvanek, 12000 gav, 
yan jî rêya 4 seetan (berepaşj. 
5- Geşkirin, ruhpêdan, jîndar- 
kirin. 6- Cûreyekî ga û ga- 
mêşan, babaegîd (berepaşj - 
Bide, bide min,bîne (berepaşj 

- Êmê dewaran, pûş, qirşik û 
gîhayê hûrkirî. 7- Agir, namûs, 
heya - Gotinek bêzarî û bêhn- 


tengîyê. 8- Nîşana millet û we- 
latekî - Erd, xak, xwelî - Piştî 
nîvro, dema berî razanê. 9- 
Xweşxan, dûrişme, slogan - 
Serbestî, felatî (berepaşj. 10- 
Serê dîlanê, serê govendê. 11- 
Li bakurê Kurdistanê çem û 
rûbarek. 12- Serê xênî, jora 
xênî (berepaş). 13- Navekî 
mêran, delalê ber dil. 14- Na- 
vekî mêran, kurtkirina navê 
Eyûb. 15- Lîztikek kaxez û qe- 
lemaçan (berepaş). 16- Bê av, 
têhnî. 


ema ji her keçeke 
tê pirsîn ka 
xweştirîn dema 
têkiliya hevseriyê 
çi ye, bê dudilî di- 
bêje hembêzkirin e. 

Lêkolîn bersiva wê yekê didin 
ji ber çi hembêz bo jinan girîng 
e û li cem mêran zêde ne girîng 
e. Lêkolerên zanîngeha North 
Carolina lêkolînek li ser 38 jin û 
mêran kirin, dû re kifş kirin ku 
hembêzkirin dibe sedemê zêde- 
bûna asta hormona oksîtosîn ku 
wek hormona pêwendî û bihev- 
rebûnê tê naskirin, herwiha bi- 
lindbûna zexta xwînê dadixe û 
ev yek jî xetera derketina nex- 
weşiyên dil kêm dike. 

Lêkolîn di kovareke tendirus- 
tiyê ya amerîkî de hat weşandin 
û tê de hatiye ku astên oksîtosîn 
di dema jidayikbûna zarok û 
şîrdana wî de bilind dibe, 
wiha di dema hev 
jin û mêr de jî li cem herdu 
yan bilind dibe. Di navbera wan 
hevseran de jî ku ji hev hez 
dikin rêjeya hormonê asteke bi- 
lind dike. 

Careen Groin, ku rêvebera lê- 
kolînê bû, ragihand: "Hev hem- 
bêzkirina evîndarî ya jin û 


biguherînin, baştir e bin- 
kiras dirêj bin û herwiha 
mijtina guhdana ku çê- 
dibe,ji berku ev maddeya 
ligel xwîdanê derdikeve 
çerm tarî dike. 

• Corên sabunên siruştî 
ku ji giya û rûnê giya tên 
çêkirin, baş in. 

• Baştir e jin kremên 
nehiştina mû bikarneynin 
û bo nehiştina mû mad- 
deyên ku tê de kîmyayî 
kêm e, bikarbînin. 

• Dikarin ava lîmonê û 
xiyar bikarbînin li wan 
cihên ku rengê çerm ber 
bi tariyê çûye bo 15 xule- 
kan, herwiha danîna per- 
çeyên patatê bo 20 
xulekan bo vegerandina 
rengê çerm sûda xwe 
heye. 


mêran asta hormona ok- 
sîtosîn bilind dike, ev 
hormon jî bandoreke 
baş dike li ser dil û di 
laşê jinan de çalaki- 
rina gera xwînê baş 
dike û her- 
wiha wan 
kêfxweş 

jî 

dike." 


H ertim pirsgirêkên 
jinan ligel çermê 
wan hene û bêtir 
ji derdê tarîbûna rengê 
çermê xwe aciz in. Pispo- 
rên vî warî sedemên reş- 
bûna çerm wisa diyar 
dikin: Lixwekirina cilû- 
bergên ji naylon yan rî- 
şalî, bikaranîna jîlêt yan 
kremên taybet bo nehîş- 
tina mû û şilbûna van 
deran dibe sedemê xurt- 
bûna bakteriyan. 

Jin divê van ciyan zuha 
bihêlin û paşî dikarin bi 
van qunaxan rengê çerm 
dîsa ronî bikin: 


• Lixwekirina cilûber- 


gên hundir û derveyên ji 
pembû, çiqas rêjeya 
pembû di cilûbergan de 
bêtir be baştir e, di rojên 
germ de pêwîst e bi kê- 
manî rojane 
binkira- 

E z Tara me, şeş salî me û li 
Almanyayê hatime dinê. Hîna 
diçim baxçeyê zarokan, lê ez 
ê îsal herim dibistanê. Ez dikarim 
Ibi kurdî û almanî biaxivim. Ez gel- 
lekî ji xemilandinê hez dikim û 
dixwazim hertim xwe bixemilînim. 
Her sibe ez keziyên xwe yên dirêj 
şe dikim. 


Seleteya herfan 


Herî kêm 10 peyvan xwe di nav seleteya herfan 
de veşartine. Tu dikarî wan bibînî? 


1 

I 
1 
| 
0 


erkes guhên xwe paqij dike, lê te di- 
zanî ku nava guh xwe bi xwe paqij 
dike? Eger mirov tenê bi paçikekî paqij 
derdorê guh paqij bike, bes e. Qet ne baş e ku tu 
nava guhên xwe bikole, çi bi darikan an jî tiştên din. 
Herwiha nabe av jî bi xurtî bikeve hundirê guh. Eger 
dilopên avê bikevin hundirê guh, ev normal e û guh 
dikare xwe paqij bike û wan dilopan derxîne. Lê eger 
av bi xurtî têkeve hundirê guh, dibe ku perdeya guh 
birîndar bike. Lewma xwe netirsîne eger dilopên avê 
têkevin guhê te. Lê eger guh zêde bixure, dibe ku 
nava guh birîndar bûbe, an jî mîkrob lê peyda bûbin 
û wê demê ya baş ew e ku tu herî cem doktor. 


WAN, SEV, MEVAN, KISO, MAL, EMIN, ISOT, KANI, 
FÎL, ZAROK, AMEO 

Amedekirina rûpela zarokan: Sevda Şafîk | 


Di pey "A" yê re kîjan herf tên? 

Li dibistanê mamoste ji Lezqîn dipirse: 

- Leztjîn, tu herfên alfabê hemûyan dizanî? 

- gele mamoste, dizanim. 

- E de ka bibêje di pey herfa "A" yê re kîjan herf tê? 

- Oi pey herfa "A" yê re hemû herf tên mamoste! 


Rojbûn an jî şahiya te ye û tu jî dixwazî wêneyê 
xwe li vir bibînî? Ji me re bişîn: info@rudaw.eu 




































